cyanic-selkie/wikianc huggingface dataset:
സോങ് രാജവംശം
അഞ്ചു രാജവംശങ്ങളുടെയും പത്തു രാജ്യങ്ങളുടെയും കാലഘട്ടത്തിനു ശേഷം ക്രിസ്തബ്ദം 960 മുതൽ 1279 വരെയുള്ള കാലം ചൈനീസ് ചരിത്രത്തിൽ സോങ് രാജവംശത്തിന്റേതായി അറിയപ്പെടുന്നു. ലോക ചരിത്രത്തിൽ തന്നെ ആദ്യമായി കടലാസ്സ് കറൻസികൾ ഉപയോഗിച്ചിരുന്നതും ചൈനയിൽ ആദ്യമായി സ്ഥിര നാവിക സൈന്യം ഉണ്ടാക്കിയതും സോങ് രാജവംശമാണ്. ചരിത്രത്തിൽ അറിയപ്പെടുന്നതിൽ വെച്ച് ആദ്യമായി വെടിമരുന്ന് ഉപയോഗിച്ചതും വടക്കുനോക്കിയന്ത്രം ഉപയോഗിച്ച് യഥാർത്ഥ ഉത്തരദിക്ക് കണ്ടെത്തിയതും ഇവർ തന്നെ. ഇവർക്ക് ശേഷം യുവാൻ രാജവംശം അധികാരത്തിൽ വന്നു.
സോങ് രാജവംശത്തിന്റെ കാലത്തെ ഉത്തര സോങ് കാലമെന്നും ദക്ഷിണ സോങ് കാലമെന്നും രണ്ടായി തിരിക്കുന്നു. ഉത്തര സോങ്(ചൈനീസ്: 北宋; 960–1127) കാലഘട്ടത്തിൽ ഇവരുടെ തലസ്ഥാനം വടക്കു ദിക്കിലെ ബിയാഞ്ചിങ് അഥവാ ഇന്നത്തെ കൈഫെങ് ആയിരുന്നു. അക്കാലത്ത് ഇന്നത്തെ കിഴക്കൻ ചൈനയുടെ ഭൂരിഭാഗവും ഇവരുടെ നിയന്ത്രണത്തിലായിരുന്നു. ദക്ഷിണ സോങ്(ചൈനീസ് (Chinese: 南宋; 1127–1279)കാലം ജിൻ രാജവംശവും സോങ് രാജവംശവുമായുണ്ടായ യുദ്ധങ്ങളിൽ(ജിൻ-സോങ് യുദ്ധങ്ങൾ) സോങ് രാജവംശത്തിന് രാജ്യത്തിന്റെ വടക്കു ഭാഗത്തിന്റെ നിയന്ത്രണം നഷ്ട്ടപെട്ടതിന് ശേഷമുള്ള കാലമാണ്. ഈ സമയം സോങ് സഭ തെക്കു ഭാഗത്തെ യാങ്ങ്ടസിയിലേക്കും തലസ്ഥാനം ലിൻ`ആനിലേക്കും(ഇന്നത്തെ ഹാങ്ങ്ഷൂ) മാറി. മഞ്ഞ നദിക്കരയിലെ പരമ്പരാഗതമായി ചൈനീസ് സംസ്കാരത്തിന്റെ ജന്മഗൃഹം എന്ന് വിളിക്കപ്പെടുന്ന പ്രദേശങ്ങൾ നഷ്ടപെട്ടുവെങ്കിലും ഉയന്ന ജനസംഖ്യയും സമ്പുഷ്ടമായ കൃഷിഭൂമിയും കാരണം സോങ് രാജവംശത്തിന്റെ സാമ്പത്തിക നില സുരക്ഷിതമായിരുന്നു. തങ്ങളുടെ ജലാതിർത്തികളും കര അതിർത്തികളും സംരക്ഷിക്കാനായി സോങ് രാജവംശം നാവിക സേനയെ ഉപയോഗപ്പെടുത്തി.
ജിൻ രാജവംശത്തെ(പിന്നീട് മംഗോളിയരെയും) തുരത്താനായി സോങ് രാജവംശം വെടിമരുന്ന് ഉപയോഗിച്ച് വിപ്ലവകരമായ രീതിയിൽ സൈനികാസൂത്രണം നടത്തി. 1234ൽ ജിൻ രാജവംശം മംഗോളിയർക്കു കീഴടങ്ങുകയും മംഗോളിയർ ഉത്തര ചൈനയുടെ നിയന്ത്രണം ഏറ്റെടുക്കുകയും ചെയ്തു. ഇവരും സോങ് രാജവംശവുമായുള്ള ബന്ധങ്ങളും വഷളായിരുന്നു. 1257ൽ മംഗോളിയരുടെ നാലാമത്തെ മഹാനായ ഖാൻ ആയ മോങ്‌കെ ഖാൻ ചോങ്ക്വിങ് പട്ടണം ഉപരോധിക്കുന്നതിനിടെ മരണമടഞ്ഞു. അദ്ദേഹത്തിന്റെ ഇളയ സഹോദരനായ കുബ്ലൈ ഖാൻ സ്വയം പുതിയ മഹാനായ ഖാൻ ആയി സ്ഥാനമേൽറ്റു. 1271ൽ കുബ്ലൈ ഖാൻ ചൈനയുടെ ചക്രവർത്തിയായി സ്വയം പ്രഖ്യാപിച്ചു. 1279ൽ മംഗോൾ സൈന്യം സോങ് രാജവംശത്തെ കീഴടക്കി. മംഗോൾ അധിനിവേശം യുവാൻ രാജവംശത്തിന്റെ കീഴിൽ ചൈന ഒരുമിക്കുന്നതിലേക്കു നയിച്ചു.
സോങ് രാജവംശം നിലനിന്ന കാലത്തു ചൈനയിൽ മുഴുവൻ ഒരുമയുണ്ടാക്കി. ഏറ്റവും സമ്പന്നമായിരുന്നു രാജ്യമായിരുന്നു ഇവരുടേത്. പത്തും പതിനൊന്നും നൂറ്റാണ്ടുകളിൽ ജനസംഖ്യ ഇരട്ടിയായി. ഇതിനാൽ ഇവരുടെ ഉത്തര മേഖലയിലും മധ്യ മേഖലയിലും അരി ഉൽപ്പാദന വർധിച്ചു. തെക്കു കിസാക്കാന് ഏഷ്യയിൽനിന്നും തെക്കൻ ഏഷ്യയിൽ നിന്നുമുള്ള നേരത്തെ കൊയ്ത അരിയുടെ ഉപയോഗവും വർധിച്ചു. ഉത്തര സോങിലെ സെൻസസ് പ്രകാരം ഒരിക്കൽ ജന സംഖ്യാ അഞ്ചു കോടിയോളം രേഖപെടുത്തുകയുണ്ടായി. ഹാൻ,ടാൻ രാജവംശങ്ങളുടെ കാലത്തും ഏതാണ്ടിത്രയും ജനസംഖ്യ ഉണ്ടായിരുന്നു. എങ്കിലും സോങ് രാജവംശത്തിന്റെ കാലത്തെ ജനസംഖ്യ പത്തു കോടിയോളം ആയിരുന്നുവെന്നും മിങ് രാജവംശത്തിന്റെ കാലമാകുമ്പോളേക്കും ഇത് ഇരുപത് കോടിയോളം ആയതായും പറയപ്പെടുന്നു. ഇത് പഴയ ചൈനയിലെ സാമ്പത്തിക വിപ്ലവത്തിന് കാരണമാകുകയും ജനസംഖ്യ വർധനവും നഗരങ്ങളുടെയും ദേശീയ സമ്പത്തിന്റെയും വളർച്ച കാരണം കേന്ദ്ര സർക്കാർ സാമ്പത്തിക രംഗത്തെ നേരിട്ടുള്ള ഇടപാടുകളിൽ നിന്നും പിന്മാറുകയും ചെയ്തു.
പുറത്തേക്കുള്ള കണ്ണികൾ
<references group="lower-alpha"/>
വർഗ്ഗം:ചൈനയിലെ സാമ്രാജ്യങ്ങൾ വർഗ്ഗം:ചൈനയിലെ രാജവംശങ്ങൾ
രൂത്ത് സോൺ‌ടാഗ് നുസെൻ‌സ്വീഗ്
മലേറിയ വാക്സിനുകൾ വികസിപ്പിക്കുന്നതിൽ വിദഗ്ധയായ ഓസ്ട്രിയൻ-ബ്രസീലിയൻ രോഗപ്രതിരോധശാസ്ത്രജ്ഞയായിരുന്നു രൂത്ത് സോൺടാഗ് നുസെൻ‌സ്വീഗ് (20 ജൂൺ 1928 - 1 ഏപ്രിൽ 2018 ). 60 വർഷത്തിലേറെ നീണ്ട കരിയറിൽ സി.വി. ലാംഗോൺ മെഡിക്കൽ സെന്ററിലെ മെഡിക്കൽ, മോളിക്യുലർ പാരാസിറ്റോളജി C.V.സ്റ്റാർ പ്രൊഫസറും NYU പാത്തോളജി ഡിപ്പാർട്ട്‌മെന്റിലെ റിസർച്ച് പ്രൊഫസറും ഒടുവിൽ NYU ഡിപ്പാർട്ട്മെന്റ് ഓഫ് മൈക്രോബയോളജിയിലെ മൈക്രോബയോളജി ആൻഡ് പാത്തോളജി പ്രൊഫസറും ആയിരുന്നു.
ജീവിതരേഖ
ഓസ്ട്രിയയിലെ വിയന്നയിൽ ഒരു മതേതര ജൂത കുടുംബത്തിലാണ് സോൺടാഗ് നുസെൻ‌സ്വീഗ് ജനിച്ചത്. അവരുടെ മാതാപിതാക്കൾ രണ്ടുപേരും ഫിസിഷ്യരായിരുന്നു. 1939-ൽ, അൻച്ലസിന് ശേഷം സോൺടാഗ് ബ്രസീലിലെ സാവോ പോളോയിലേക്ക് പലായനം ചെയ്തു. സാവോ പോളോ സ്കൂൾ ഓഫ് മെഡിസിൻ യൂണിവേഴ്സിറ്റിയിൽ പഠിക്കുമ്പോൾ ഇടതുപക്ഷ രാഷ്ട്രീയത്തിൽ ഏർപ്പെടുകയും അവരുടെ ഭാവി ഭർത്താവും ആജീവനാന്ത ഗവേഷണ പങ്കാളിയുമായ വിക്ടർ നുസെൻ‌സ്വീഗിനെ കണ്ടുമുട്ടി. എം.ഡി നേടിയ ശേഷം നുസെൻ‌സ്വീഗ് ഒരു ഗവേഷണ കൂട്ടായ്മയ്ക്കായി പാരീസിലേക്ക് മാറി. 1963-ൽ ഇമ്മ്യൂണോളജിസ്റ്റ് സോൾട്ടൻ ഓവറിയുടെ എൻ‌യു‌യു ലബോറട്ടറിയിൽ കൂടുതൽ ബിരുദ പ്രവർത്തനങ്ങൾ ചെയ്തു.
NYU സ്കൂൾ ഓഫ് മെഡിസിനിലെ പ്രൊഫസർ എമെറിറ്റസ് ഭർത്താവ് വിക്ടർ, റോക്ക്ഫെല്ലർ സർവകലാശാലയിലെ മെഡിസിൻ പ്രൊഫസറായ മകൻ മൈക്കൽ സി. നുസെൻ‌സ്വീഗ്, സാവോ പോളോയിലെ ഫൗണ്ടേഷൻ സ്കൂൾ ഓഫ് സോഷ്യോളജി ആൻഡ് പൊളിറ്റിക്സിലെ നരവംശശാസ്ത്ര പ്രൊഫസറായ മകൾ സോണിയ നുസെൻ‌സ്വീഗ്-ഹോട്ടിംസ്കി, നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിലെ വിശിഷ്ട നിരീക്ഷകനായ ആൻഡ്രെ നുസെൻ‌സ്വീഗ് എന്നിവർ ഉൾപ്പെടെ ഗവേഷണത്തിനും അക്കാദമിയയ്ക്കും കാര്യമായ സംഭാവനകൾ നൽകിയ ഒന്നിലധികം അംഗങ്ങൾ നുസെൻ‌സ്വീഗിന്റെ കുടുംബത്തിൽ ഉൾപ്പെടുന്നു.
ഗവേഷണ പ്രവർത്തനങ്ങൾ
എക്സ്-റേ വികിരണം നിർജ്ജീവമാക്കിയ പി. ബെർഗൈ സ്പോറോസോയിറ്റുകളിലേക്ക് എലികളെ തുറന്നുകാട്ടുന്നതിലൂടെ പ്ലാസ്മോഡിയം ബെർഗൈ പരാന്നഭോജികൾക്ക് പ്രതിരോധശേഷി നേടാൻ എലികൾക്ക് കഴിയുമെന്ന് 1967 ൽ അവർ തെളിയിച്ചു.
സിറോമാൻഡിഡ്
മഡഗാസ്കറിൽ ആന്റനനറീവൊയിൽ നിന്നും 210 കിലോമീറ്റർ പടിഞ്ഞാട്ടുമാറി സ്ഥിതിചെയ്യുന്ന ഒരു പട്ടണമാണ് Tsiroanomandidy.
ഗതാഗതം
വിമാനത്താവളം ഇവിടെയുണ്ട്.
അവലംബം
വർഗ്ഗം:മഡഗാസ്കറിലെ ജനവാസപ്രദേശങ്ങൾ
ശൈശവ വിവാഹ നിരോധന നിയമം
ശാരീരികവും മാനസികവും ആയ പക്വത എത്തുന്നതിനു മുൻപ് ഒരു ആൺകുട്ടിയും പെൺകുട്ടിയും തമ്മിൽ നടക്കുന്ന വിവാഹത്തെയാണ് ശൈശവവിവാഹം. യുനിസെഫിന്റെ വിവരണ പ്രകാരം 18 വയസിനു മുന്പുള്ള ഔപചാരികമായ അഥവാ നിയമപരമായ  വിവാഹങ്ങളെ ആണ് ശൈശവവിവാഹം എന്ന് വിളിക്കുന്നത്. ശാരീരികമായി അപക്വമായ പ്രായത്തിലുള്ള വിവാഹമാകയാൽ യു എൻ വനിതാ സമിതി ശൈശവ വിവാഹത്തെ 18 വയസ്സിനു മുന്പുള്ള നിർബന്ധിത വിവാഹം എന്ന് കൂടി വിളിക്കുന്നു. വിവാഹ പ്രായം വ്യതസ്ത സമുദായങ്ങൾ, സ്ഥലങ്ങൾ എന്നിടങ്ങളിൽ വ്യത്യസ്തമാണ്. 18 വയസിൽ താഴെയുള്ള പെൺകുട്ടികളെ പ്രായപൂർത്തിയായ പുരുഷൻ വിവാഹം ചെയ്തു ശാരീരികബന്ധം പുലർത്തുന്നത് ബലാത്സംഗ കുറ്റത്തിന്റെ പരിധിയിൽ വരുന്ന ഒന്നാണ്.
ചരിത്രം
ലോകരാജ്യങ്ങളിൽ പൊതുവെയും ഇന്ത്യയിൽ പ്രത്യേകിച്ചും നിലവിലുള്ള ഒരു അനാചാരമാണ് ശൈശവവിവാഹം. ലോകത്തിലെ മൂന്നിലൊന്ന് ശൈശവവിവാഹങ്ങളും ഇന്ത്യയിലാണ് കാണപ്പെടുന്നത്. യൂനിസെഫിന്റെ കണക്ക് പ്രകാരം 47% ശതമാനം പെൺകുട്ടികൾ 18 വയസ്സിലും, 18% പെൺകുട്ടികൾ 15 വയസ്സിലും വിവാഹം കഴിക്കപ്പെടുന്നു. ഇന്ത്യൻ നിയമപ്രകാരം കുറ്റകരമാണെങ്കിലും രാജ്യവ്യാപകമായി ഇത് കാണപ്പെടുന്നു. ആന്ധ്രാപ്രദേശ്, ബീഹാർ, മധ്യപ്രദേശ്, രാജസ്ഥാൻ, ഉത്തർപ്രദേശ് എന്നിവിടങ്ങളിലെ ഗ്രാമപ്രദേശങ്ങളിൽ ശൈശവവിവാഹനിരക്ക് കൂടുതലാണ്. കർക്കശമായ നിയമങ്ങളുടെയും ബോധവത്കരണത്തിന്റെയും ഫലമായി ഇന്ത്യയിലെ ശൈശവവിവാഹനിരക്ക് കുറഞ്ഞുവരുന്നതായി കാണപ്പെടുന്നു
കാരണങ്ങൾ
പെൺകുട്ടികൾ രക്ഷിതാക്കൾക്ക് ഒരു ബാദ്ധ്യതയാണെന്ന തെറ്റായ സങ്കൽപ്പം, ചെറുപ്രായത്തിൽ വിവാഹം ചെയ്തുകൊടുക്കുന്നതിലൂടെ സ്ത്രീധനം കുറച്ചുകൊടുത്താൽ മതിയെന്ന വിശ്വാസം, പെൺകുട്ടികളുടെ സുരക്ഷിതത്വം സംബന്ധിച്ച വേവലാതികൾ, പ്രായം കൂടുന്തോറും പങ്കാളികളെ കിട്ടുവാൻ ബുധിമുട്ടുമെന്ന സങ്കൽപ്പം, വിവാഹപ്രായം നേരത്തെയാക്കുന്നതിലൂടെ പെൺകുട്ടികൾക്ക് സാമൂഹികമായും സാമ്പത്തികമായും അവരുടെ ഭാവി സുരക്ഷിതമായെന്ന തോന്നൽ, പ്രായം കൂടുംതോറും പെൺകുട്ടികൾ വഴിതെറ്റി പോകും എന്ന തെറ്റായ ചിന്ത, പെൺകുട്ടികൾക്ക് ഉന്നത വിദ്യാഭ്യാസവും തൊഴിലും ആവശ്യമില്ല എന്ന സ്ത്രീവിരുദ്ധമായ സങ്കല്പം, കൗമാര പ്രായത്തിലെ ലൈംഗികബന്ധം, പ്രസവം എന്നിവ നല്ലതാണ് എന്ന തെറ്റായ വിശ്വാസം, ശൈശവ വിവാഹങ്ങൾക്കെതിരെയുള്ള ബോധവൽക്കരണത്തിലെ കുറവുകൾ, നിയമം നടപ്പാക്കുന്നതിൽ വരുന്ന അമാന്തം തുടങ്ങിയവയൊക്കെ ശൈശവ വിവാഹം വർദ്ധിക്കുവാൻ കാരണമായിട്ടുണ്ട്.
1929-ശൈശവ വിവാഹ നിയന്ത്രണ നിയമം
1930 ഏപ്രിൽ ഒന്നിനാണ് ശൈശവവിവാഹ നിയന്ത്രണ നിയമം  പ്രാബല്യത്തിൽ വന്നത്. സർദാആക്ട്‌ എന്നുകൂടി പേരുള്ള ഈ നിയമം ശൈശവവിവാഹം നിയന്ത്രികുക എന്ന ലക്ഷ്യത്തോടെ ആണ് ബ്രിട്ടിഷുകാർ കൊണ്ടുവന്നത്. ജമ്മു കാശ്മീർ ഒഴിച്ച് ഇന്ത്യയൊട്ടാകെ വ്യാപകമായ ഒരു നിയമമായിരുന്നു ഇത്. വിവാഹേതര ജീവിതത്തിൽ ഈ കാലത്ത് പെൺകുട്ടികൾ അനുഭവിച്ച പ്രശ്നങ്ങളെ പ്രതേകിച്ചു മാനസിക സമ്മർദ്ദങ്ങളേയും അത് വഴി ഉണ്ടായ ആത്മഹത്യകളും ആണ് ഇത്തരമൊരു നിയമ നിർമ്മാണത്തിന് വഴിതെളിച്ചത്. മാത്രമല്ല, ധാരാളം പെൺകുട്ടികൾ ആദ്യലൈംഗിക ബന്ധത്തിൽ അരക്കെട്ടു തകർന്നും മറ്റും മരിക്കാനിടയായതായി പറയുന്നു. കൗമാര പ്രായത്തിലെ പ്രസവം, ഗർഭധാരണം എന്നിവ അമ്മയുടെയും കുഞ്ഞിന്റെയും ആരോഗ്യത്തെ മോശമായി ബാധിച്ചിരുന്നു. അതിനാൽ ശൈശവവിവാഹം നിരോധിക്കാൻ അക്കാലത്തെ ഗൈനെക്കോളജിസ്റ്റുകൾ സർക്കാരിനോട് ആവശ്യപ്പെടുകയുണ്ടായി.
ഈ നിയമം പ്രകാരം ആൺകുട്ടി എന്നത് 21 വയസ്സോ അതിൽ താഴയോ എന്നും പെൺകുട്ടി എന്നത് 18 വയസ്സോ അതിൽ താഴയോ എന്നായി നിർവചിച്ചു. 18 മുതൽ 21 വയസ്സിനിടയിൽ ഉള്ള ഒരു ആൺകുട്ടി ഒരു  പെൺകുട്ടിയെ വിവാഹം ചെയ്താൽ 1,000 രൂപ പിഴയും 15 ദിവസം വരെ തടവും ശിക്ഷയായി വിധിച്ചു. 21 വയസിനു മുകളിൽ പ്രായമുള്ള പുരുഷനാണ് പെൺകുട്ടിയെ വിവാഹം ചെയ്യുന്നതെങ്കിൽ 3 മാസം വരെ തടവും പിഴയും ലഭിക്കും. ഈ നിയമപ്രകാരം ശൈശവവിവാഹത്തിന് കാർമ്മികത്വം വഹിക്കുന്നതും കുറ്റകൃത്യമായിമാറി. 3 മാസം വരെ തടവും പിഴയും നടത്തിയത് ശൈശവ വിവാഹമല്ല എന്ന് തെളിയിക്കാത്ത പക്ഷം ഇദ്ദേഹത്തിനു ലഭിക്കുമായിരുന്നു. തുല്യ തടവുശിക്ഷയും അല്പം കൂടി ഉയർന്ന പിഴയും ആയിരുന്നു വിവാഹം കഴിക്കപ്പെട്ട കുട്ടിയുടെ രക്ഷിതാവിന് ലഭിക്കുക.1940തിലും 1978ലും ഈ നിയമത്തിൽ ഭേദഗതി വരുത്തി.
2006-ലെ ശൈശവവിവാഹ നിരോധന നിയമം
ഈ നിയമ പ്രകാരം ശൈശവ വിവാഹം നിരോധിച്ചിരിക്കുന്നു. 2007 നവംബർ 1-നാണ് ഈ നിയമം പ്രാബല്യത്തിൽ വന്നത്.1929-ലെ ശൈശവവിവാഹ നിയന്ത്രണനിയമത്തിന്റെ പഴുതുകൾ അടച്ചു കൊണ്ടാണ് ഈ നിയമം വന്നത്. കേവലം നിയന്ത്രിക്കുക എന്നതിൽ നിന്നും പൂർണ്ണ നിരോധനം സാധ്യമാകുവാൻ അനുശാസികുന്നതിനാൽ ആയിരുന്നു പേരിലുള്ള മാറ്റം. നാട്ടിലും ഇന്ത്യയ്ക്കു പുറത്തുമുള്ള എല്ലാ ഇന്ത്യൻ പൗരനും ഈ നിയമം ബാധകമായിരിക്കും.
ഈ നിയമത്തിലും മുൻനിയമം പോലെ തന്നെ ആൺകുട്ടി എന്നത് 21 വയസ്സോ അതിൽ താഴെയോ  എന്നും, പെൺകുട്ടി എന്നത് 18 വയസ്സോ അതിൽ താഴെയോ എന്നുമായി നിർവ്വചിച്ചിട്ടുണ്ട്. ഈ നിയമ പ്രകാരം ശൈശവവിവാഹം പ്രതിരോധിക്കുന്നതിനു പൂർണ്ണമായ അധികാരവും നിയമ പരിരക്ഷയും കുട്ടികൾക്ക് കൊടുക്കപ്പെട്ടു. വിവാഹം നടന്നാൽ തന്നെയും ഇരയായ പെൺകുട്ടിക്ക് വാങ്ങിയ സ്വത്തെല്ലാം തിരിച്ചു കൊടുക്കണം എന്നും പ്രയപൂർത്തിയാകുന്ന പ്രായം വരേയ്ക്കും അവൾക്ക് താമസസൗകര്യം ഒരുക്കണമെന്നും ഉത്തരവായി. കൂടാതെ നേരത്തെ ഉള്ള 3 മാസം തടവ്‌ ശിക്ഷ 2 വർഷമാക്കി ഉയർത്തി.
വിവാഹം റദ്ദാക്കികിട്ടുവാനുള്ള അവകാശം
ഇത്തരത്തിൽ ശൈശവവിവാഹത്തിലെ പ്രായപൂർത്തിയാവാത്ത പാർട്ടിക്ക്, തന്റെ വിവാഹം റദ്ദ് ചെയ്ത് കിട്ടുവാൻ കോടതിയിൽ ഹരജി ബോധിപ്പിക്കാവുന്നതാണ്. ഹരജി ബോധിപ്പിക്കുന്ന സമയത്ത് വിവാഹത്തിലെ കക്ഷി പ്രായപൂർത്തിയാവാത്തയാളാണെങ്കിൽ രക്ഷിതാവിനോ അല്ലെങ്കിൽ പ്രൊബേഷൻ ഓഫീസർ മുഖേന കുട്ടിയുടെ അടുത്തയാളിനോ വിവാഹം റദ്ദാക്കിക്കിട്ടുവാൻ ഹരജി കൊടുക്കാം. ശൈശവവിവാഹത്തിലെ ഇരയായ ആൾ പ്രായപൂർത്തിയായിട്ടാണ് വിവാഹം റദ്ദ് ചെയ്യുവാൻ ഹരജികൊടുക്കുന്നതെങ്കിൽ, അത് പ്രായപൂർത്തിയായി 2 വർഷത്തിനകം കൊടുക്കേണ്ടതാണ്. വിവാഹം റദ്ദാക്കുന്ന സയത്ത് കോടതി, വിവാഹസമയത്ത് കൈമാറ്റം ചെയ്ത പണം, വിലപിടിപ്പുള്ള വസ്തുക്കൾ, ആഭരണങ്ങൾ, വിവാഹസമയത്ത് ലഭിച്ച സമ്മാനങ്ങൾ തുടങ്ങിയവ മറ്റേപാർട്ടിക്ക് തിരിച്ചു കൊടുക്കുവാൻ ഉത്തരവിടാവുന്നതാണ്.
ജീവനാംശം, താമസം തുടങ്ങിയവയ്ക്കുള്ള അവകാശം
ശൈശവവിവാഹം അസാധുവാക്കിയാലും പെണ്ണിനു പുനർവിവാഹം വരെ ചിലവിനു കൊടുക്കുവാൻ പുരുഷൻ ബാധ്യസ്ഥനാണ്. ഇനി പുരുഷൻ പ്രായപൂർത്തിയാവാത്തയാളാണെങ്കിൽ അയാളുടെ രക്ഷിതാക്കളോട് പെണ്ണിനു ചിലവിനു കൊടുക്കുവാൻ കോടതിക്ക് ഉത്തരവിടാവുന്നതാണ്. ജീവനാംശ തുക മാസത്തിലോ അല്ലെങ്കിൽ ഒന്നിച്ച് ഒരു തുകയായോ നൽകണം. കൂടാതെ, പെണ്ണിന്റെ പുനർവിവാഹം വരെ സ്ത്രീക്ക് താമസ സൗകര്യമേർപ്പെടുത്തുവാനും പുരുഷനു ബാദ്ധ്യതയുണ്ട്. ജീവനാംശതുക നിർണ്നയിക്കുമ്പോൾ കോടതി, വിവാഹം നിലവിലുണ്ടായിരുന്ന സന്ദർഭത്തിൽ സ്ത്രീക്ക് ലഭിച്ചുവന്നിരുന്ന സൗകര്യങ്ങൾ, പുരുഷന്റെ വരുമാനം തുടങ്ങിയവ കണക്കിലെടുക്കുന്നതാണ്.
ശൈശവവിവാഹത്തിൽ ജനിച്ച കുട്ടികൾ
ശൈശവവിവാഹത്തിലൂടെ ജനിച്ച കുട്ടികളെ നിയമാനുസരണം ജനിച്ച കുട്ടികളായി കണക്കാക്കുന്നതാണ്. വിവാഹം റദ്ദാക്കുന്ന സമയത്ത് ജനിച്ച കുട്ടികളെയും ഗർഭസ്ഥ ശിശുക്കളെയും ഈ വിധത്തിൽ പരിഗണിക്കുന്നതാണ്. ശൈശവവിവാഹത്തിൽ കുട്ടി ജനിച്ചിട്ടുണ്ടെങ്കിൽ കുട്ടിയുടെ സംരക്ഷണം സംബന്ധിച്ചും കോടതി തീരുമാനമെടുക്കുന്നതാണ്. കുട്ടിക്കും ചിലവിനു കൊടുക്കുവാൻ അച്ചനോട് കൽപ്പിക്കാവുന്നതാണ്. കുട്ടി ആരുടെ സംരക്ഷണത്തിൽ കഴിയണമെന്ന് തീരുമാനിക്കുമ്പോൾ, കോടതി, കുട്ടിയുടെ താൽപ്പര്യം സംരക്ഷിക്കപ്പെടുന്ന തീരുമാനമായിരിക്കും എടുക്കുക.
കുറ്റവും ശിക്ഷയും
2006-ലെ ശൈശവ വിവാഹ നിരോധന നിയമപ്രകാരം, 18 വയസ്സിനു മുകളിലുള്ള ഒരു പുരുഷൻ 18 വയസ്സിൽ താഴെയുള്ള പെൺകുട്ടിയെ വിവാഹം ചെയ്യുന്ന പക്ഷം അവന്, 2 വർഷം വരെയുള്ള കഠിനതടവോ, ഒരു ലക്ഷം രൂപ പിഴയോ രണ്ടും കൂടിയോ ഉള്ള ശിക്ഷയ്ക്ക് അർഹനാണ്. ശൈശവവിവാഹം നടത്തുകയോ, അതിനു നിർദ്ദേശം നൽകുകയോ, പ്രേരിപ്പിക്കുകയോ ചെയ്യുന്ന ഏതൊരാൾക്കും 2 വർഷം വരെയുള്ള കഠിനതടവോ, ഒരു ലക്ഷം രൂപ പിഴയോ രണ്ടും കൂടിയോ ഉള്ള ശിക്ഷയ്ക്ക് അർഹനാണ്. . ശൈശവവിവാഹം പ്രോൽസാഹിപ്പിക്കുകയോ, അതു തടയുന്നതിൽ വീഴ്ച വരുത്തുകയോ ചെയ്യുന്ന മാതാപിതാക്കൾ, രക്ഷിതാക്കൾ എന്നിവർക്കും സംഘടനകൾക്കും, ശൈശവവിവാഹമാണെന്നറിഞ്ഞുകൊണ്ട് അതിൽ പങ്കെടുത്ത എല്ലാവർക്കും 2 വർഷം വരെയുള്ള കഠിനതടവോ, ഒരു ലക്ഷം രൂപ പിഴയോ രണ്ടും കൂടിയോ ഉള്ള ശിക്ഷയ്ക്ക് അർഹനാണ്. . എന്നാൽ 11-ആം വകുപ്പ് പ്രകാരമുള്ള കുറ്റകൃത്യങ്ങൾക്ക് സ്ത്രീകളെ ശിക്ഷിക്കാൻ പാടില്ല.
കോടതിയുടെ നിരോധന ഉത്തരവുകൾ
ശൈശവ വിവാഹം നടത്താൻ പോകുന്നുവെന്ന വിവരം കിട്ടിയാൽ, ജുഡീഷ്യൽ ഒന്നാം ക്ലാസ്സ് മജിസ്ട്രേറ്റ് കോടതി, ഇത്തരത്തിലുള്ള വിവാഹം തടഞ്ഞുകൊണ്ട് ഒരു നിരോധന ഉത്തരവു പുറപ്പെടുവിക്കുന്നതാണ്. പ്രൊബേഷൻ ഓഫീസറുടെയോ മറ്റാരുടെയെങ്കിലും പരാതിപ്രകാരമോ അല്ലെങ്കിൽ കോടതിക്ക് സ്വമേധയാലോ ഇത്തരത്തിൽ കേസെടുത്ത് ശൈശവവിവാഹം നടത്തുന്നത് തടയാൻ സാധിക്കുന്നതാണ്. .
പ്രശ്നങ്ങൾ
ശാരീരികവും മാനസികവും ബൗദ്ധികവും ആയ പക്വത എത്താത്തതിനാൽ തന്നെയും ശൈശവവിവാഹം സൃഷ്ടിക്കുന്ന പ്രശ്നങ്ങൾ വ്യക്തിപരവും സാമൂഹികവും ആയ പ്രശ്നങ്ങളിലേക്ക് വഴിതെളിയികും. ആരോഗ്യ പ്രശ്നങ്ങൾ, ആത്മഹത്യ തുടങ്ങിയ ഒട്ടനവധി സാമൂഹിക വിപത്തുകളിലേക്ക് ശൈശവവിവാഹം നയിക്കും. ഗർഭപാത്രം, യോനി, ഇടുപ്പെല്ല് എന്നിവയുടെ വളർച്ച പൂർത്തി ആകാത്തത് മൂലം കൗമാരപ്രായത്തിലെ പ്രസവം അമ്മയുടേയും കുഞ്ഞിന്റെയും ആരോഗ്യത്തിന് ദോഷകരമാകാൻ സാധ്യത കൂടുതലാണ്. ചെറുപ്രായത്തിലെ ഗർഭധാരണം അപകടകരമായ ഒന്നായിട്ടാണ് മെഡിക്കൽ സയൻസ് കാണുന്നത്. ഇത് പലപ്പോഴും പെൺകുട്ടിയുടെയും കുഞ്ഞിന്റെയും ജീവന് ഭീഷണിയാകാം. മാത്രമല്ല സ്ത്രീകളിലെ ഹോർമോൺ വ്യവസ്ഥ ശക്തിപ്പെടാൻ കുറഞ്ഞത് 21 വയസെങ്കിലും വേണമെന്നിരിക്കെ കൗമാര പ്രായത്തിലെ ലൈംഗികബന്ധം പലപ്പോഴും പെൺകുട്ടികൾക്ക് ബുദ്ധിമുട്ടാകാം. പണ്ട് കാലത്ത് മുതിർന്ന പുരുഷനുമായുള്ള ലൈംഗികബന്ധത്തിനിടെ പെൺകുട്ടികൾ അരക്കെട്ടു തകർന്നു മരിക്കാനിടയാത് ശൈശവവിവാഹം നിരോധിക്കാൻ പ്രധാന കാരണമായി പറയപ്പെടുന്നു.
അവലംബം
1.SCcert ,sociology text /class 12/chapter11/women and society
ഇതും കാണുക
വർഗ്ഗം:ഇന്ത്യയിലെ നിയമങ്ങൾ - അപൂർണ്ണലേഖനങ്ങൾ
ട്രാഫിക് കോൺ
വലത്ത്‌|ലഘുചിത്രം| ട്രാഫിക് വഴിതിരിച്ചുവിടാൻ സാധാരണയായി ട്രാഫിക് കോണുകൾ ഉപയോഗിക്കുന്നു. പ്രതിഫലിക്കുന്ന സ്ലീവ് രാത്രികാല ദൃശ്യപരതയ്ക്കുള്ളതാണ്. റോഡുകളിലോ ഫുട്പാത്തുകളിലോ സ്ഥാപിച്ചിരിക്കുന്ന കോൺ- ആകൃതിയിലുള്ള മാർക്കറുകളാണ് ട്രാഫിക് കോണുകൾ. പൈലോണുകൾ, മാന്ത്രികത്തൊപ്പികൾ,  റോഡ് കോണുകൾ, ഹൈവേ കോണുകൾ, സുരക്ഷാ കോണുകൾ  , നിർമ്മാണ കോൺ എന്നീ പേരുകളിലും ഇവ അറിയപ്പെടുന്നു. ഇവ, സുരക്ഷിതമായ രീതിയിൽ താൽക്കാലികമായി ട്രാഫിക് റീഡയറക്‌ടുചെയ്യുന്നു. റോഡ് നിർമ്മാണ പദ്ധതികളിലോ വാഹനാപകടങ്ങളിലോ വേർതിരിക്കൽ സൃഷ്ടിക്കുന്നതിനോ പാതകൾ ലയിപ്പിക്കുന്നതിനോ അവ പലപ്പോഴും ഉപയോഗിക്കാറുണ്ട്. എന്നിരുന്നാലും വഴിതിരിച്ചുവിടൽ വളരെക്കാലം നിലനിൽക്കണമെങ്കിൽ കൂടുതൽ ഭാരം കൂടിയതും കൂടുതൽ സ്ഥിരവുമായ മാർക്കറുകളോ അടയാളങ്ങളോ ഉപയോഗിക്കുന്നു.
ചരിത്രം
ലോസ് ഏഞ്ചൽസ് നഗരത്തിലെ സ്ട്രീറ്റ് പെയിന്റിംഗ് ഡിപ്പാർട്ട്‌മെന്റിന്റെ ചിത്രകാരനായി ജോലി ചെയ്യുന്നതിനിടയിൽ, ചാൾസ് ഡി. സ്കാൻലോൺ ആണ് ഇത്തരമൊരു നവീനസമ്പ്രദായം രൂപകൽപ്പന ചെയ്‌തത്. അന്ന് നിലവിലുപയോഗിച്ചുവന്നിരുന്ന തടി ഘടനകളെ മാറ്റി എളുപ്പത്തിൽ കാണാവുന്നതും ഈടുനിൽക്കുന്നതം സുരക്ഷിതവുമായ റബ്ബർ‌ കോൺ‌ ഉപയോഗിക്കാമെന്ന് കണ്ടെത്തി. സ്കാൻ‌ലോണിന്റെ ഒരു നോട്ടം അടിക്കുമ്പോൾ‌ നേരുള്ള സ്ഥാനത്തേക്ക് മടങ്ങാനാണ്. അദ്ദേഹത്തിന്റെ കണ്ടുപിടിത്തത്തിനുള്ള പേറ്റന്റ് 1943 ൽ അനുവദിച്ചു.
1958 ൽ എം 6 മോട്ടോർവേ തുറന്നപ്പോൾ ട്രാഫിക് കോണുകൾ ആദ്യമായി ഉപയോഗിച്ചത് യുണൈറ്റഡ് കിംഗ്ഡത്തിലാണ്. പ്രസ്റ്റൺ ബൈപാസിലെ പ്രവൃത്തിസമയത്ത് ഉപയോഗിക്കുന്ന ചുവന്ന പാരഫിൻ ബർണർ വിളക്കുകൾക്ക് പകരമായിരുന്നു ഈ ട്രാഫിക് കോണുകൾ ഉപയോഗിച്ചത്.
ആധുനിക ട്രാഫിക് കോണുകൾ സൃഷ്ടിക്കാൻ കുപ്പികളിൽ നിന്നുള്ള റീസൈക്കിൾ ചെയ്ത പിവിസികൾ ഉപയോഗിക്കാം. എല്ലാ ട്രാഫിക് കോണുകളും കോണാകൃതിയിലല്ല. പില്ലർ ആകൃതിയിലുള്ള ചലിക്കുന്ന ബോളാർഡുകൾ സമാനമായ പ്രവർത്തനം നിറവേറ്റുന്നു.
ട്രാഫിക് മാനേജുമെന്റ്
ലഘുചിത്രം| ന്യൂജേഴ്‌സിയിലെ ഫോർട്ട് ലീയിലെ ജോർജ്ജ് വാഷിംഗ്ടൺ പാലത്തിലേക്കുള്ള " ബ്രിഡ്ജ്ഗേറ്റ് " കവാടത്തിൽ ഉപയോഗത്തിലുള്ള കോണുകൾ ട്രാഫിക് കോണുകൾ സാധാരണയായി റോഡ് ജോലികൾക്കായോ, അത്യാഹിതങ്ങളോ അപകടങ്ങളോ മുന്നറിയിപ്പ് നൽകുന്നതിനോ ട്രാഫിക് തടയുന്നതിനോ ആവശ്യമായ സാഹചര്യങ്ങളിൽ ഉപയോഗിക്കുന്നു. കുട്ടികൾ എവിടെയാണ് കളിക്കുന്നതെന്ന് അടയാളപ്പെടുത്തുന്നതിനോ ഒരു പ്രദേശം തടയുന്നതിനോ ട്രാഫിക് കോണുകൾ ഉപയോഗിക്കുന്നു. ദൃശ്യപരത വർദ്ധിപ്പിക്കുന്നതിന് രാത്രി സമയ ഉപയോഗത്തിനോ കുറഞ്ഞ പ്രകാശ സാഹചര്യങ്ങൾക്കോ ട്രാഫിക് കോണുകൾ സാധാരണയായി റിട്രോ റിഫ്ലെക്റ്റീവ് സ്ലീവ് ഘടിപ്പിച്ചിരിക്കുന്നു. ചില അവസരങ്ങളിൽ, ട്രാഫിക് കോണുകൾ മിന്നുന്ന ലൈറ്റുകളും ഇതേ കാരണത്താൽ ഘടിപ്പിക്കാം.
ട്രാഫിക് കോണുകൾ രൂപകൽപ്പന ചെയ്യുന്നത് വളരെ എളുപ്പത്തിൽ ദൃശ്യമാവുന്ന വിധത്തിലാണ്. വിവിധ വലിപ്പങ്ങൾ ഉപയോഗിക്കുന്നു, സാധാരണയായി 30 cm മുതൽ    1 m മുകളിലേക്ക്. ട്രാഫിക് കോണുകൾ പല നിറങ്ങളിൽ വരുന്നു. ഓറഞ്ച്, മഞ്ഞ, പിങ്ക്, ചുവപ്പ് എന്നിവയാണ് ഏറ്റവും സാധാരണമായ നിറങ്ങൾ. പച്ച, നീല നിറങ്ങളിലും നിർമ്മിക്കാറുണ്ട്. മാത്രമല്ല അവരുടെ ദൃശ്യപരത വർദ്ധിപ്പിക്കുന്നതിന് റിട്രോ റിഫ്ലെക്റ്റീവ് സ്ട്രിപ്പും ( "ഫ്ലാഷ് ടേപ്പ്" ) ഉണ്ടായിരിക്കും. ലഘുചിത്രം| പാർക്കിംഗ് അനുവദനീയമല്ലെന്ന് സൂചിപ്പിക്കുന്നതിന് വലതുവശത്തുള്ള ട്രാഫിക് കോൺ ഉപയോഗിക്കുന്നു (യുകെ)
"റോഡ് കോൺ" എന്ന പദം നിർമ്മാണ വ്യവസായത്തിൽ അപമാനമായി ഉപയോഗിക്കുന്നു. ചെയ്യേണ്ട ജോലിയിൽ ഏർപ്പെടാൻ ഒരു ശ്രമവും നടത്താതെ, ദിവസം മുഴുവൻ നിശ്ചലമായി നിൽക്കുന്ന ഒരു വ്യക്തിയെ വിവരിക്കാൻ ഇത് ഉപയോഗിക്കുന്നു. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (January 2012)">അവലംബം ആവശ്യമാണ്  ] വി‌എൽ‌സി പ്ലെയർ പോലുള്ള മീഡിയ പ്ലെയറിന്റെ ചിഹ്നമാണ് ഇത്തരം കോൺ.
ബാഹ്യ ലിങ്കുകൾ
വർഗ്ഗം:സുരക്ഷ ഉപകരണങ്ങൾ വർഗ്ഗം:റോഡ് ഗതാഗതം വർഗ്ഗം:അമേരിക്കൻ കണ്ടുപിടിത്തങ്ങൾ
മലുകു ദ്വീപുകൾ
ഇന്തോനേഷ്യയുടെ ഭാഗമായ ഒരു ദ്വീപസമൂഹമാണ് മലുകു ദ്വീപുകൾ അല്ലെങ്കിൽ മൊളുക്കാസ് എന്നറിയപ്പെടുന്നത്. മൊളുക്ക സീ കൊളിഷൻ മേഖലയ്ക്കുള്ളിൽ ഹിമാലയൻ ടെക്ടോണിക് പ്ലേറ്റിനുള്ളിലാണ് മലുകു ദ്വീപുകളുടെ സ്ഥാനം. സുലവേസിക്ക് കിഴക്കും, ന്യൂ ഗിനിയയ്ക്ക് പടിഞ്ഞാറും, തിമോറിന് വടക്കും കിഴക്കും വശങ്ങളിലായുമാണ് ഈ ദ്വീപുക‌ൾ സ്ഥിതി ചെയ്യുന്നത്. ചൈ‌നക്കാരും യൂറോപ്യന്മാരും സ്പൈസ് ദ്വീപുകൾ എന്നാണ് ഈ ദ്വീപുകളെ പണ്ട് വിളിച്ചിരുന്നത്.
പുറത്തേയ്ക്കുള്ള കണ്ണികൾ
വർഗ്ഗം:ഇന്തോനേഷ്യയിലെ ദ്വീപുകൾ വർഗ്ഗം:മുൻകാല പോർച്ചുഗീസ് കോളനികൾ വർഗ്ഗം:മലുകു ദ്വീപുകൾ വർഗ്ഗം:ഇന്തോനേഷ്യയിലെ ദ്വീപസമൂഹങ്ങൾ
അന്താരാഷ്ട്ര കുടുംബദിനം
തീമുകൾ
എല്ലാ വർഷവും യുഎൻ സെക്രട്ടറി ജനറൽ പ്രത്യേക മുദ്രാവാക്യം നൽകുന്നു.
അവലംബം
വർഗ്ഗം:ഐക്യരാഷ്ട്രസഭാ ദിനാചരണങ്ങൾ വർഗ്ഗം:മേയ് മാസത്തെ വിശേഷദിനങ്ങൾ
ഷാ കമ്മീഷൻ
ലഘുചിത്രം|ജസ്റ്റിസ് ജയന്തിലാൽ ഛോട്ടാലാൽ ഷാ (ജെ സി ഷാ) ഇന്ത്യൻ അടിയന്തരാവസ്ഥയിൽ (1975-77) നടന്ന എല്ലാ അതിക്രമങ്ങളെയും കുറിച്ച് അന്വേഷിക്കാൻ 1977-ൽ ഇന്ത്യാ ഗവൺമെന്റ് നിയോഗിച്ച അന്വേഷണ കമ്മീഷനായിരുന്നു ഷാ കമ്മീഷൻ. ഇന്ത്യയുടെ മുൻ ചീഫ് ജസ്റ്റിസായിരുന്ന ജസ്റ്റിസ് ജെ.സി.ഷായാണ് ഇതിന് നേതൃത്വം നൽകിയത്.
പശ്ചാത്തലം
1975 ജൂൺ 25 മുതൽ 1977 മാർച്ച് 21 വരെയുള്ള അടിയന്തരാവസ്ഥ പ്രധാനമന്ത്രി ഇന്ദിരാഗാന്ധിയുടെ ഉപദേശപ്രകാരം രാഷ്ട്രപതി ഫക്രുദ്ദീൻ അലി അഹമ്മദിന്റെ 21 മാസക്കാലമായിരുന്നു. ഇന്ത്യൻ ഭരണഘടനയുടെ ആർട്ടിക്കിൾ 352 പ്രകാരം ഒരു ദേശീയ അടിയന്തരാവസ്ഥ പ്രഖ്യാപിച്ചു. തെരഞ്ഞെടുപ്പും പൗരാവകാശങ്ങളും താൽക്കാലികമായി നിർത്തിവയ്ക്കാനും ഉത്തരവിലൂടെ ഭരിക്കാനും അധികാരം നൽകി. സ്വതന്ത്ര ഇന്ത്യയുടെ ചരിത്രത്തിലെ ഏറ്റവും വിവാദപരമായ സമയങ്ങളിലൊന്നാണിത്. 1977 ജനുവരി 23-ന്, ശ്രീമതി ഇന്ദിരാ ഗാന്ധി മാർച്ചിൽ തിരഞ്ഞെടുപ്പ് നടത്തുകയും എല്ലാ രാഷ്ട്രീയ തടവുകാരെയും മോചിപ്പിക്കുകയും ചെയ്തു. ഉന്നത രാഷ്ട്രീയ എതിരാളികളെ അറസ്റ്റ് ചെയ്യാൻ സഞ്ജയ് ഗാന്ധിയെ സഹായിച്ചതിന് പ്രണബ് മുഖർജിയെ രഹസ്യമായി അഭിനന്ദിച്ചിരുന്നു. 1977 മാർച്ച് 16-20 തീയതികളിൽ നടന്ന തിരഞ്ഞെടുപ്പിൽ 1977 മാർച്ച് 24 ന് അധികാരമേറ്റ ജനതാ പാർട്ടിയുടെ കൈകളിൽ കോൺഗ്രസ് പാർട്ടി പരാജയപ്പെട്ടു.
പ്രക്രിയ
1952ലെ കമ്മീഷൻസ് ഓഫ് എൻക്വയറി ആക്ടിന്റെ സെക്ഷൻ 3 പ്രകാരം 1977 മെയ് 28 ന് സർക്കാർ കമ്മീഷനെ നിയമിച്ചു. 1977 ഡിസംബർ 31 നകം കമ്മീഷൻ റിപ്പോർട്ട് ചെയ്യേണ്ടിയിരുന്നുവെങ്കിലും, പിന്നീട് 1978 ജൂൺ 30 വരെ നീട്ടിനൽകി. മറ്റ് കമ്മീഷനുകളെപ്പോലെ അനന്തമായി ഇഴഞ്ഞുനീങ്ങുന്നതിന് പകരം കമ്മീഷൻ അതിന്റെ ജോലി വേഗത്തിൽ പൂർത്തിയാക്കണമെന്ന് ജസ്റ്റിസ് ഷാക്ക് നിർബന്ധമുണ്ടായിരുന്നു. 1977 ജൂലൈ 3 ആണ് പരാതികൾ സമർപ്പിക്കേണ്ട അവസാന തീയതിയായി അദ്ദേഹം നിശ്ചയിച്ചത്. പരാതികൾ തരംതിരിച്ചു, ചിലത് കമ്മീഷൻ ഉദ്യോഗസ്ഥർ അന്വേഷിക്കുകയും കൂടുതൽ പ്രധാനപ്പെട്ടവ തുറന്ന ഹിയറിംഗിലൂടെ കൈകാര്യം ചെയ്യുകയും ചെയ്തു. 1977 സെപ്റ്റംബർ 29 മുതൽ കമ്മീഷൻ സാക്ഷികളിൽ നിന്ന് വാക്കാലുള്ള തെളിവുകൾ കേൾക്കാൻ തുടങ്ങി. ഈ ഹിയറിംഗുകളിൽ, സാക്ഷ്യപ്പെടുത്തുന്ന എല്ലാവർക്കും നിയമപരമായ പ്രാതിനിധ്യം അനുവദിച്ചപ്പോൾ, കമ്മീഷൻ ഒരു കോടതിമുറിയുടെ അതേ സമീപനം പിന്തുടരാൻ ശ്രമിച്ചു. പലരും തെളിവ് നൽകി. തെളിവ് നൽകാൻ ആവശ്യപ്പെട്ട ചില ആളുകൾ നിരസിച്ചു, അല്ലെങ്കിൽ ആദ്യം ഹാജരായതിന് ശേഷം കൂടുതൽ തെളിവുകൾ നൽകാൻ വിസമ്മതിച്ചു. ഇന്ദിരാഗാന്ധി കമ്മീഷന്റെ നിയമസാധുതയെ തർക്കിക്കുകയും, ഒരു പ്രസ്താവനയും ഫയൽ ചെയ്യാൻ വിസമ്മതിക്കുകയും ചെയ്തു.
കണ്ടെത്തലുകൾ
അടിയന്തരാവസ്ഥ കാലത്തെ നിയമവിരുദ്ധമായ സംഭവങ്ങളെക്കുറിച്ചും ഉത്തരവാദികളെക്കുറിച്ചുമുള്ള റിപ്പോർട്ട് മൂന്ന് വാല്യങ്ങളിലായി 525 പേജുകളിലായാണ് കമ്മീഷൻ പ്രസിദ്ധീകരിച്ചത്. 1978 മാർച്ച് 11 ന് ആദ്യത്തെ ഇടക്കാല റിപ്പോർട്ട് സമർപ്പിച്ചു, അടിയന്തരാവസ്ഥ പ്രഖ്യാപനത്തിലേക്കുള്ള വഴിയും മാധ്യമങ്ങളെ സംസാരിക്കുന്നതിൽ നിന്ന് തടഞ്ഞ രീതിയും കൈകാര്യം ചെയ്തു. രണ്ടാം ഇടക്കാല റിപ്പോർട്ടിൽ പോലീസ് നടപടികളും വീടുകൾ തകർത്തതിനെതിരെ പ്രതിഷേധിച്ച ജനക്കൂട്ടത്തിന് നേരെ പോലീസ് വെടിയുതിർത്ത തുർക്‌മാൻ ഗേറ്റ് ഒഴിപ്പിക്കൽ സംഭവത്തിൽ സഞ്ജയ് ഗാന്ധിയുടെ പങ്കും ചർച്ച ചെയ്തു. അന്തിമ റിപ്പോർട്ട് 1978 ഓഗസ്റ്റ് 6 ന് പുറത്തിറങ്ങി, ജയിൽ സാഹചര്യങ്ങൾ, പീഡനങ്ങൾ, കുടുംബാസൂത്രണ അതിക്രമങ്ങൾ എന്നിവ ഉൾപ്പെടുത്തി.
അടിയന്തരാവസ്ഥ പ്രഖ്യാപിച്ച സാഹചര്യം സംബന്ധിച്ച് കമ്മീഷൻ സാമ്പത്തിക പ്രതിസന്ധിയും ക്രമസമാധാന പ്രതിസന്ധിയും ഇല്ലെന്ന് കണ്ടെത്തി. കാബിനറ്റ് സഹപ്രവർത്തകരുമായി കൂടിയാലോചിക്കാതെ പ്രധാനമന്ത്രി ഇന്ദിരാഗാന്ധി മാത്രമാണ് അടിയന്തരാവസ്ഥ ഏർപ്പെടുത്താനുള്ള തീരുമാനമെടുത്തതെന്നും, അത് ന്യായീകരിക്കാനാവില്ലെന്നും കമ്മീഷൻ തീരുമാനിച്ചു. ഇന്ദിരാ ഗാന്ധി, അവരുടെ മകൻ സഞ്ജയ് ഗാന്ധി, പ്രണബ് മുഖർജി, ബൻസി ലാൽ, കമൽ നാഥ്, സഞ്ജയ് ഗാന്ധിയെ സഹായിച്ച സിവിൽ സർവ്വീസിലുള്ള ഉദ്യോഗസ്ഥർ എന്നിവരെ വിശേഷാൽ ആക്ഷേപിക്കുന്നതായിരുന്നു റിപ്പോർട്ട്.
അടിയന്തരാവസ്ഥ കാലത്ത് മെയിന്റനൻസ് ഓഫ് ഇന്റേണൽ സെക്യൂരിറ്റി ആക്ടിലെയും ഡിഫൻസ് ഓഫ് ഇന്ത്യ റൂളിലെയും വ്യവസ്ഥകൾ പാലിച്ചില്ലെങ്കിലും രാഷ്ട്രീയ എതിരാളികളെ തകർക്കാൻ ദുരുപയോഗം ചെയ്യുകയായിരുന്നുവെന്നാണ് കമ്മീഷൻ നിഗമനം. 1978 ഏപ്രിൽ 26ലെ ഇടക്കാല റിപ്പോർട്ടിന്റെ 15-ാം അധ്യായത്തിൽ കമ്മീഷൻ ഇങ്ങനെ പറഞ്ഞു: "ചില വ്യക്തികളെ അറസ്റ്റ് ചെയ്യാനും വിട്ടയക്കാനുമുള്ള തീരുമാനം പൂർണ്ണമായും ഭരണകക്ഷിക്ക് അനുകൂലമായ രാഷ്ട്രീയ പരിഗണനയുടെ അടിസ്ഥാനത്തിലാണ്. ഒരു കക്ഷിക്ക് അനുകൂലമായി പോലീസിനെ നിയമിക്കുന്നത് നിയമവാഴ്ച അട്ടിമറിക്കുന്നതിനുള്ള ഉറപ്പായ ഉറവിടം". ഒട്ടുമിക്ക ഇന്ത്യൻ അഡ്മിനിസ്‌ട്രേറ്റീവ് സർവീസ് ഓഫീസർമാരും ഈ ഉത്തരവുകൾ അനുചിതവും രാഷ്ട്രീയ ലക്ഷ്യങ്ങളുള്ളതുമാണെന്ന് കരുതിയെങ്കിലും ഓർഡറുകൾ സ്വീകരിച്ചതായി റിപ്പോർട്ട് കണ്ടെത്തി.
"ഭരണമേഖലയിലെ രാജ്യത്തെ പ്രതിഭകൾ പോലും ചെറിയ സമ്മർദ്ദത്തിൽ പലപ്പോഴും തകരുന്നു" എന്ന് അതിൽ പറയുന്നു. ഐ‌എ‌എസ് ഉദ്യോഗസ്ഥരുടെ "രേഖകൾ വ്യാജമാക്കൽ, തടങ്കലിൽ വയ്ക്കാനുള്ള കാരണങ്ങൾ കെട്ടിച്ചമയ്ക്കൽ, ഡേറ്റിംഗിന് മുമ്പുള്ള തടങ്കൽ ഉത്തരവുകൾ, റദ്ദാക്കൽ, പരോൾ മുതലായവയുമായി ബന്ധപ്പെട്ട് തടവുകാരുടെ അവകാശങ്ങളെ നിഷ്‌കളങ്കമായി അവഗണിക്കൽ" എന്നിവയെക്കുറിച്ച് അത് വിവരിച്ചു. ഔദ്യോഗിക ജീവിതം മുന്നോട്ട് കൊണ്ടുപോകാൻ അധികാരത്തിലിരിക്കുന്ന പാർട്ടിയോട് കൂറ് കാണിക്കണമെന്ന് സർക്കാർ ഉദ്യോഗസ്ഥർക്ക് തോന്നിയതാണ് മൊത്തത്തിലുള്ള ചിത്രം. അടിയന്തരാവസ്ഥക്കാലത്ത് യൂത്ത് കോൺഗ്രസ് പ്രവർത്തകരും പോലീസും ചേർന്ന് അലഞ്ഞുതിരിയുന്നവരെയും യാചകരെയും വന്ധ്യംകരണ ക്ലിനിക്കുകളിലേക്ക് നിർബന്ധിതരാക്കിയതായി കമ്മീഷൻ കണ്ടെത്തി. ഓട്ടോറിക്ഷാ ഡ്രൈവർമാർ ലൈസൻസ് പുതുക്കുന്നതിന് വന്ധ്യംകരണ സർട്ടിഫിക്കറ്റ് (sterilization certificate) കാണിക്കണം.
ഫലം
1978 മെയ് മാസത്തിൽ, കമ്മീഷന്റെ രണ്ടാമത്തെ ഇടക്കാല റിപ്പോർട്ട് പുറത്തുവന്നതിന് ശേഷം, അടിയന്തരാവസ്ഥയുമായി ബന്ധപ്പെട്ട കേസുകളുടെ വേഗത്തിലുള്ള വിചാരണ ഉറപ്പാക്കാൻ പ്രത്യേക കോടതികൾ സ്ഥാപിക്കണമെന്ന് ജനതാ പാർട്ടിയിലെ ചില നേതാക്കൾ ആവശ്യപ്പെടാൻ തുടങ്ങി. 1979 മെയ് 8-ന് രണ്ട് പ്രത്യേക കോടതികൾ സ്ഥാപിക്കുന്ന നിയമം പാർലമെന്റ് പാസാക്കി. എന്നിരുന്നാലും, അത് വളരെ വൈകിപ്പോയി. 1979 ജൂലൈ 16-ന് സർക്കാർ വീണു. 1980 ജനുവരിയിൽ ഇന്ദിരാഗാന്ധി വൻ വിജയം നേടി അധികാരത്തിൽ തിരിച്ചെത്തിയ ശേഷം, പ്രത്യേക കോടതികൾ നിയമപരമായി രൂപീകരിച്ചിട്ടില്ലെന്ന് സുപ്രീം കോടതി കണ്ടെത്തി, അതിനാൽ വിചാരണകളൊന്നും നടന്നില്ല. ഷാ കമ്മീഷൻ കുറ്റാരോപിതരായ നിരവധി ഉദ്യോഗസ്ഥർ വിജയകരമായ കരിയർ നേടി. 1980 ജൂൺ 23ന് ഇന്ദിരാ ഗാന്ധിയുടെ മകൻ സഞ്ജയ് ഗാന്ധി വിമാനാപകടത്തിൽ മരിച്ചു.
ഹെവിറ്റ് (Hewitt) പറയുന്നതനുസരിച്ച്, ഇന്ദിരാഗാന്ധി സാധ്യമാകുന്നിടത്തെല്ലാം റിപ്പോർട്ടിന്റെ പകർപ്പുകൾ തിരിച്ചുവിളിക്കാൻ ശ്രമിച്ചു. എന്നിരുന്നാലും, അടിച്ചമർത്തൽ വിജയിച്ചില്ല. ഒരു ഇന്ത്യൻ പാർലമെന്റേറിയൻ എറ സെജിയൻ (Era Sezhian) തന്റെ റിപ്പോർട്ടിന്റെ പകർപ്പ് ഷാ കമ്മീഷൻ റിപ്പോർട്ട് - ലോസ്റ്റ് ആൻഡ് റീഗെയിൻഡ് ("Shah Commission Report - Lost and Regained") എന്ന പേരിൽ ഒരു പുസ്തക രൂപത്തിൽ പുനഃപ്രസിദ്ധീകരിച്ചു. കമ്മീഷന്റെ റിപ്പോർട്ടിന്റെ പകർപ്പ് നാഷണൽ ലൈബ്രറി ഓഫ് ഓസ്‌ട്രേലിയയുടെ പക്കലുണ്ട്.
1978-ൽ ടിവി ഐയ്ക്ക് (TV Eye) നൽകിയ അഭിമുഖത്തിൽ, ഷാ കമ്മീഷൻ പക്ഷപാതപരമായിരുന്നുവെന്നും, അതിന്റെ കണ്ടെത്തലുകൾ അസത്യമാണെന്നും ഇന്ദിരാഗാന്ധി പ്രതികരിച്ചു. ബാങ്ക് ദേശസാൽക്കരണമുൾപ്പെടെ തന്റെ ഗവൺമെന്റിന്റെ പല നയങ്ങൾക്കെതിരെയും ജസ്റ്റിസ് ഷാ ഇതിനകം സംസാരിച്ചിരുന്നുവെന്നും, അവരുടെ ആധികാരികതയെക്കുറിച്ചുള്ള പല വിവരങ്ങളും അസത്യമാണെന്നും അവർ തന്റെ അഭിപ്രായത്തെ ന്യായീകരിച്ചു. ഇന്ത്യക്കകത്തുനിന്നും പുറത്തുനിന്നുള്ള ഏജൻസികളിൽനിന്നും അസ്ഥിരീകരണത്തിന്റെ അപകടത്തെക്കുറിച്ച് വ്യക്തമായ തെളിവുകൾ ലഭിച്ചിട്ടുണ്ടെന്നും, അടിയന്തരാവസ്ഥ ഏർപ്പെടുത്താൻ അനുമതി തേടി രാഷ്ട്രപതിക്ക് കത്തെഴുതേണ്ടി വന്നിട്ടുണ്ടെന്നും അവർ അവകാശപ്പെട്ടു.
എന്നിരുന്നാലും, ഫ്രണ്ട്‌ലൈനിലെ ഒരു ലേഖനത്തിൽ, എ.ജി. നൂറാനി വാദിച്ചത്; 1970 ആയപ്പോഴേക്കും,വിവിധ വിഷയങ്ങളിൽ സർക്കാരിന്റെ നിലപാടിനെ പിന്തുണയ്ക്കാൻ കോടതികളിൽ സമ്മർദ്ദം ചെലുത്താൻ സർക്കാർ ശ്രമം ആരംഭിച്ചിരുന്നു, ജസ്റ്റിസ് ഷാ ഇതിന് എതിരായിരുന്നു.
അവലംബം
വർഗ്ഗം:ഇന്ത്യയിലെ കമ്മീഷനുകൾ
ഭൈരവൻ കുർദ്
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഭൈരവൻ കുർദ്. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഭൈരവൻ കുർദ്  സ്ഥിതിചെയ്യുന്നത്. ഭൈരവൻ കുർദ് വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഭൈരവൻ കുർദ് ൽ 1706 വീടുകൾ ഉണ്ട്. ആകെ ജനസംഖ്യ 8222 ആണ്. ഇതിൽ 4396 പുരുഷന്മാരും 3826 സ്ത്രീകളും ഉൾപ്പെടുന്നു. ഭൈരവൻ കുർദ് ലെ സാക്ഷരതാ നിരക്ക് 70.6 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഭൈരവൻ കുർദ് ലെ 6 വയസ്സിനു താഴെയുള്ള കുട്ടികളുടെ എണ്ണം 1025 ആണ്. ഇത് ഭൈരവൻ കുർദ് ലെ ആകെ ജനസംഖ്യയുടെ 12.47 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 2764 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 2391 പുരുഷന്മാരും 373 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 89.98 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 81.62 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ഭൈരവൻ കുർദ് ലെ 1430  പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ബ്രാസ്സിക്ക
കടുക് കുടുംബം എന്നറിയപ്പെടുന്ന ബ്രാസ്സിക്കേസീ (Brassicaceae) സസ്യകുടുംബത്തിലെ ഒരു ജീനസ്സാണ് ബ്രാസ്സിക്ക (Brassica). ഈ ജീനസ്സിൽ ഏകദേശം 38 സ്പീഷീസുകളാണുള്ളത്. ബ്രോക്കൊളി, മൊട്ടക്കൂസ്, കോളിഫ്ലവർ, മധുരമുള്ളങ്കി എന്നിവയെല്ലാം ഈ ജീനസ്സിൽ ഉൾപ്പെടുന്നവയാണ്.
ഈ ജീനസ്സിലുള്ള സസ്യങ്ങൾ ധാരാളമായി  പടിഞ്ഞാറൻ യൂറോപ്പ്, ഏഷ്യയുടെ മിതോഷ്ണമേഖലകൾ എന്നിവിടങ്ങളിൽ കാണപ്പെടാറുണ്ട്. ഈ ജീനസ്സിലെ ധാരാളം ചെടികൾ പടർന്നു പിടിക്കുന്ന കളകളായാണ് വളരുന്നത്, ഇത്തരം കളകൾ വടക്കേ അമേരിക്ക, തെക്കേ അമേരിക്ക, ഓസ്ട്രേലിയ എന്നിവിടങ്ങളിൽ വളരാറുണ്ട്.
ഭക്ഷണം
ചില സ്പീഷീസുകളുടെ മിക്കവാറും എല്ലാ ഭാഗങ്ങളും ഭക്ഷ്യയോഗ്യമാണ്. നമുക്ക് പരിചിതമായ ബ്രോക്കൊളി, മൊട്ടക്കൂസ്, കോളിഫ്ലവർ, മധുരമുള്ളങ്കി എന്നിവയെല്ലാം ഈ ജീനസ്സിലുള്ളവയാണ്. ചില സസ്യങ്ങൾ അലങ്കാര സസ്യങ്ങളായും വളർത്താറുണ്ട്.
''ലെപിഡോപ്റ്റെറ  ലാർവ്വകളുടെ ഭക്ഷ്യചെടികളാണ് ഈ ജീനസ്സിലെ സ്പീഷിസുകൾ. ''
പോഷകഗുണങ്ങൾ
ഈ ജീനസ്സിലെ മിക്ക പച്ചക്കറികളും പോഷകഗുണമുള്ളവയാണ്. ജീവകം സി, ലയിക്കുന്ന നാരുകൾ തുടങ്ങിയവയെല്ലാം ധാരാളമായി അടങ്ങിയിട്ടുണ്ട്. ഇവയ്ക്ക് പുറമെ 3,3'-diindolylmethane, sulforaphane, സെലീനിയം തുടങ്ങിയ കാൻസറിനെ തടയാൻ സഹായിക്കുന്ന പദാർത്ഥങ്ങളും അടങ്ങിയിട്ടുണ്ട്. ഇവ നഷ്ടമാവാതെ ഭക്ഷിക്കുന്നതിനായി തിളപ്പിച്ചു പാകം ചെയ്യുന്നതിലും മൈക്രോവേവ് ഓവനിലോ, ആവിയിലോ, പെട്ടെന്ന് വറുത്തെടുക്കുകയോ ചെയ്യുന്നതാണ് ഉചിതം.
അവലംബം
വർഗ്ഗം:സസ്യജനുസുകൾ വർഗ്ഗം:കാൾ ലിനേയസ് നാമകരണം ചെയ്തവ
ജെൻഷിൻ ഇംപാക്റ്റ്
ജെൻഷിൻ ഇംപാക്ട് എന്നത് മിഹോയോ വികസിപ്പിച്ച് പ്രസിദ്ധീകരിച്ച ഒരു ആക്ഷൻ റോൾ പ്ലേയിംഗ് ഗെയിം ആണ്. ഇത് ആൻഡ്രോയിഡ്, ഐഒഎസ്, പ്ലേസ്റ്റേഷൻ 4, വിൻഡോസ് എന്നിവയ്ക്കായി 2020-ൽ, പ്ലേസ്റ്റേഷൻ 5-ൽ 2021-ൽ പുറത്തിറങ്ങി. നിന്റെൻഡോ സ്വിച്ച് എന്നതിൽ റിലീസിന് സജ്ജമാക്കി. ഗെയിം ഒരു ആനിമേ-ശൈലി ഓപ്പൺ-വേൾഡ് പരിതസ്ഥിതിയും റോൾ-പ്ലേയിംഗ് ബാറ്റിൽ സിസ്റ്റങ്ങൾ:യുദ്ധ സംവിധാനവും എലമെന്റൽ ജാലവിദ്യ (ഗെയിം ടെർമിനോളജി: മാജിക്) ഉപയോഗിച്ച് കഥാപാത്രം മാറ്റാനുള്ള സംവിധാനവും ഉണ്ട്. ജെൻഷിൻ ഇംപാക്ട് നടക്കുന്നത് ഏഴ് രാജ്യങ്ങളുടെ ആവാസ കേന്ദ്രമായ ടെയ്‌വറ്റിലാണ് (ഒരു ഭമകല്പന ലോകത്ത്), അവ ഓരോന്നും വ്യത്യസ്ത ഘടകവുമായി ബന്ധിപ്പിച്ച് വ്യത്യസ്ത ദൈവത്താൽ ഭരിക്കപ്പെടുന്നു. തെയ്‌വത്തിൽ വേർപിരിയുന്നതിന് മുമ്പ് സഞ്ചാരിയുടെ ഇരട്ട സഹോദരിക്കൊപ്പം എണ്ണമറ്റ ലോകങ്ങളിലൂടെ സഞ്ചരിച്ച സഞ്ചാരിയെ പിന്തുടരുന്നതാണ് കഥ. സഞ്ചാരി തന്റെ നഷ്ടപ്പെട്ട സഹോദരിയെ തേടി അവരുടെ  കൂട്ടാളിയായ പൈമോണുമായി യാത്ര ചെയ്യുകയും തെയ്‌വത്തിന്റെ രാജ്യങ്ങളുടെ കാര്യങ്ങളിൽ ഏർപ്പെടുകയും ചെയ്യുന്നു.
അവലംബങ്ങൾ
വിഭാഗം:വീഡിയോ ഗെയിമുകൾ
ജെന്നി ബെർതേലിയസ്
ജെന്നി എലിസബറ്റ് ബെർതേലിയസ് (ജനനം: 29 സെപ്റ്റംബർ 1923) ഒരു സ്വീഡിഷ് ക്രൈം നോവലിസ്റ്റും കുട്ടികളുടെ എഴുത്തുകാരിയുമാണ്. 2016 വരെ 24 ക്രൈം നോവലുകളും കുട്ടികളുടെ 28 പുസ്തകങ്ങളും എഴുതിയിട്ടുണ്ട്.
മുൻകാലജീവിതം
ബെർതേലിയസ് 1923 സെപ്റ്റംബർ 29-ന് സ്റ്റാക്ക്ഹോമിൽ ജനിച്ചു. പിതാവ് ഒരു ഓഫീസ് മാനേജരും അമ്മ ഒരു ഗായികയും റെസിറ്ററും ആയിരുന്നു. ഹെൽ‌സിംഗ്‌ബോർഗിലെ ഒരു ഗേൾസ് സ്‌കൂളിലാണ് ബെർത്തേലിയസ് വിദ്യാഭ്യാസം നേടിയത്. 1940-ൽ പൂർത്തിയാക്കി. 1942-ൽ അവരുടെ അപ്പർ സെക്കൻഡറി സ്കൂൾ ലീവിങ് എക്സാമിനേഷൻ പരീക്ഷ വിജയിച്ചു. 1978 മുതൽ 1982 വരെ ബെർത്ത്‌ലിയസ് ലണ്ട് സർവകലാശാലയിൽ കമ്പാരറ്റീവ് ലിറ്ററേച്ചർ പഠിച്ചു.
അവാർഡുകൾ
മികച്ച സ്വീഡിഷ് ഡിറ്റക്ടീവ് നോവലിനുള്ള ന്യൂസ്പേപ്പർ എക്സ്പ്രസ്സെൻസ് പ്രൈസ് 1969-ൽ ബെർത്തേലിയസിന് ലഭിച്ചു. 2004 ൽ ബെർത്തേലിയസിന് സ്വെൻസ്ക ഡെക്കരകാഡെമിൻസ് ഗ്രാൻഡ് മാസ്റ്റർ-ഡിപ്ലോം ലഭിച്ചു.
സ്വകാര്യ ജീവിതം
1944-ൽ അവർ സ്വെൻ ബെർത്തേലിയസിനെ വിവാഹം കഴിച്ചു (1970-ൽ അന്തരിച്ചു), അതിൽ അവർക്ക് ഒരു മകളുമുണ്ട്. ബെർത്തേലിയസ് 2019 ജൂണിൽ അന്തരിച്ചു.
അവലംബം
വർഗ്ഗം:സ്വീഡിഷ് ബാലകഥാകൃത്തുകൾ വർഗ്ഗം:1923-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ആർട്ടിക് പാലം
ആർട്ടിക് പാലം അഥവാ ആർട്ടിക് കടൽപ്പാലം റഷ്യയെ കാനഡയുമായി, പ്രത്യേകിച്ച് റഷ്യൻ തുറമുഖമായ മർമാൻസ്കിനെ, മനിറ്റോബയിലെ ഹഡ്സൺ ബേ തുറമുഖമായ ചർച്ചിലുമായി ബന്ധിപ്പിക്കുന്ന ഏകദേശം 6,700 കിലോമീറ്റർ (4,200 മൈൽ; 3,600 NM) നീളമുള്ള ഒരു കാലികമായ കടൽപ്പാതയാണ്.
വിവരണം
കാനഡയുടെ വടക്കൻ തീരത്തെ ഒരു പ്രധാന തുറമുഖമായ ചർച്ചിൽ തുറമുഖത്തുനിന്ന് കാനഡയുടെ മറ്റ് ഭാഗങ്ങളിലേക്ക് റോഡ് വഴിയുള്ള ബന്ധങ്ങളൊന്നുമില്ല. ഹഡ്‌സൺ ബേ റെയിൽവേയുടെ വടക്കൻ ടെർമിനസായ ഇത്, കനേഡിയൻ പ്രയറികളിൽ നിന്ന് യൂറോപ്യൻ വിപണികളിലേക്ക് ധാന്യം കയറ്റുമതി ചെയ്യുന്നതിനുള്ള ഉപയോഗപ്രദമായ കണ്ണിയാണ്. റഷ്യൻ ഗേജ് മർമാൻസ്ക് റെയിൽവേ ഹിമ രഹിത കോലാ ബേയിലെ മർമാൻസ്ക് തുറമുഖത്തെ സെന്റ് പീറ്റേഴ്‌സ്ബർഗ്, മറ്റ് യൂറോപ്യൻ ഭാഗങ്ങൾ, റഷ്യയുടെ മറ്റ് ഭാഗങ്ങൾ എന്നിവിടങ്ങളിലേയ്ക്ക് M18 കോല മോട്ടോർവേയിലൂടെ ബന്ധിപ്പിക്കുന്നു.
ആർട്ടിക് ബ്രിഡ്ജ് പാത വികസിപ്പിക്കുന്നതിൽ അതീവ താല്പര്യം കാണിക്കുന്ന റഷ്യ, "യൂറോപ്പ്, ഏഷ്യ, വടക്കേ അമേരിക്ക എന്നിവയ്ക്കിടയിൽ ജിയോസ്ട്രാറ്റജിക് പാലം" നിർമ്മിക്കാനുള്ള ഒരു പദ്ധതിയുടെ ഭാഗമായി ഈ ലിങ്ക് വികസിപ്പിക്കുമെന്ന് പ്രതീക്ഷിക്കുകയും ചെയ്യുന്നു. ഇതിനായി പാരീസ്, ബെർലിൻ, ടോക്കിയോ, ബെയ്ജിംഗ് തുടങ്ങിയ നഗരങ്ങളെ തമ്മിൽ ബന്ധിപ്പിക്കുന്നതിന് റഷ്യ റെയിൽപ്പാതകളും റോഡുകളും നിർമ്മിക്കുന്നു. വികസിപ്പിച്ചെടുത്താൽ (വടക്കുപടിഞ്ഞാറൻ പാസേജിനൊപ്പം) യൂറോപ്പിനും വടക്കേ അമേരിക്കയ്ക്കും മധ്യേയുള്ള ഒരു പ്രധാന വ്യാപാര പാതയായി ഇത് പ്രവർത്തിക്കുന്നതാണ്. റഷ്യൻ ഫെഡറേഷന്റെ ഒട്ടാവ പ്രസ് അറ്റാഷെ സെർജി ഖുദുയാക്കോവ് പറയുന്നതനുപ്രകാരം, ആർട്ടിക് ഹിമത്തിന്റെ പിൻവാങ്ങൽ ഒരു വ്യാപാര പാത തുറക്കാൻ സഹായിച്ചു. നിലവിൽ, വർഷത്തിൽ ഏകദേശം നാല് മാസം മാത്രമേ ഈ പാതയിലൂടെ എളുപ്പത്തിൽ സഞ്ചരിക്കാൻ സാധിക്കുകയുള്ളു.
ചരിത്രം
ചർച്ചിലിൽ ഒരു ഹബ്ബ് ഉൾപ്പെടുത്തിക്കൊണ്ടുള്ള "ആർട്ടിക് പാലം" എന്ന ആശയം 1990 കളുടെ പ്രാരംഭത്തിൽ കാനഡക്കാർ നിർദ്ദേശിച്ചു. 1997-ൽ ചർച്ചിൽ തുറമുഖം ഡെൻവർ ആസ്ഥാനമായുള്ള ഒരു പ്രധാന റെയിൽവേ ഓപ്പറേറ്ററായ ഓമ്‌നിട്രാക്‌സിന് വിറ്റു. 2004-ൽ, ഓമ്‌നിട്രാക്‌സ് ആർട്ടിക് ബ്രിഡ്ജ് എന്ന ആശയം പ്രോത്സാഹിപ്പിക്കുന്നതിനായി മർമാൻസ്ക് ഷിപ്പിംഗ് കമ്പനിയുമായി ചർച്ചകളിൽ ഏർപ്പെട്ടു. പ്രതിവർഷം ഏകദേശം 400,000 ടൺ (15 ദശലക്ഷം ബുഷൽസ്) ഗോതമ്പ് കയറ്റുമതി ചെയ്യുന്ന കനേഡിയൻ വീറ്റ് ബോർഡിന് (CWB) ചർച്ചിലിനെ ഒരു പ്രായോഗിക തുറമുഖമായി നിലനിർത്താൻ കഴിഞ്ഞുവെങ്കിലും ചർച്ചിലിൽ ഇറക്കുമതി ചെയ്യുന്നതിൽ ഓമ്‌നിട്രാക്‌സ് ബുദ്ധിമുട്ടുകൾ നേരിട്ടു. 2007 ഒക്ടോബർ 17 ന്, മർമാൻസ്കിൽ നിന്നുള്ള രാസവളത്തിന്റെ ആദ്യ കയറ്റുമതി ചർച്ചിൽ തുറമുഖത്തെത്തി. 2008-ൽ 9000 ടൺ റഷ്യൻ വളത്തിന്റെ രണ്ട് വ്യത്യസ്ത ഇറക്കുമതികൾ എത്തുകയും സസ്‌കറ്റൂണിലെ ഫാർമേഴ്‌സ് ഓഫ് നോർത്ത് അമേരിക്ക കോഓപ്പറേറ്റീവ് കലിനിൻഗ്രാഡിൽ നിന്ന് ഇത് വാങ്ങുകയും ചെയ്തു. ചർച്ചിൽ തുറമുഖം 1977-ൽ 710,000 ടൺ ധാന്യവും 2007-ൽ 621,000 ടണ്ണും 2009-ൽ 529,000 ടണ്ണും കയറ്റുമതി ചെയ്തു. CWB 2015-ൽ സൗദി കമ്പനിയായ G3 ഗ്ലോബൽ ഗ്രെയിൻ ഗ്രൂപ്പിന് വിറ്റതോടെ ധാന്യ കയറ്റുമതി സാവധാനത്തിൽ നിർത്തലാക്കുകയും ചർച്ചിൽ തുറമുഖം ബുദ്ധിമുട്ടുകൾ നേരിടുകയും ചെയ്തു. പ്രവർത്തനങ്ങളുടെ ലാഭക്കുറവ് ചൂണ്ടിക്കാട്ടി ഓമ്‌നിട്രാക്‌സ് റെയിൽവേപ്പാതയും തുറമുഖവും അടച്ചുപൂട്ടി.
പ്രവീണ ഭാഗ്യരാജ്
പ്രവീണ ഭാഗ്യരാജ് (ജീവിതകാലം: 19 ഏപ്രിൽ 1958 - 10 ആഗസ്റ്റ്1983) തമിഴ്, തെലുങ്ക്, മലയാളം, കന്നഡ ഭാഷകളിലെ ചലച്ചിത്രങ്ങളിൽ അഭിനയിച്ചിരുന്ന ഒരു നടിയായിരുന്നു. 1981 ൽ തമിഴ് സിനിമാരംഗത്തെ പ്രശസ്ത സംവിധായകൻ കെ. ഭാഗ്യരാജിനെ അവർ വിവാഹം കഴിച്ചു. മൻമത ലീലൈ, മന്തോപ്പു കിളിയേ, പസി, ബില്ല, ഭാമ രുക്മണി തുടങ്ങി നിരവധി ചിത്രങ്ങളിൽ അവർ പ്രധാന വേഷങ്ങളിൽ പ്രത്യക്ഷപ്പെട്ടിരുന്നു.
സിനിമാജീവിതം
1976 ൽ കെ. ബാലചന്ദർ സംവിധാനം ചെയ്ത് കമൽ ഹാസൻ പ്രധാന കഥാപാത്രത്തെ അവതരിപ്പിച്ച മൻമത ലീലൈ എന്ന തമിഴ് ചിത്രത്തിലൂടെയാണ് പ്രവീണ ചലച്ചിത്ര രംഗത്ത് അരങ്ങേറ്റം കുറിക്കുന്നത്. അതിനുശേഷം, സഹവേഷങ്ങളിൽ നിരവധി ചിത്രങ്ങളിൽ അഭിനയിച്ച അവർ ഏതാനും സിനിമകളിൽ നായികയായി അഭിനയിക്കുകയും ചെയ്തു. 1980 ൽ പുറത്തിറങ്ങിയ ബില്ല എന്ന ചിത്രത്തിൽ തമിഴ് സിനിമയിലെ സൂപ്പർ താരം രജനികാന്തിനൊപ്പം അഭിനയിച്ചു. 1980 ജനുവരി 26 ന് പുറത്തിറങ്ങിയ ഈ ചിത്രം ഒരു വാണിജ്യ വിജയമായിത്തീരുകയും ഏതാണ്ട് 25 ആഴ്ചയിലധികം തിയേറ്ററുകളിൽ പ്രദർശിപ്പിക്കപ്പെടുകയും ചെയ്തിരുന്നു.
സ്വകാര്യജീവിതം
ആദ്യകാലങ്ങളിൽ പ്രവീണയ്ക്കും ഭാഗ്യരാജിനും ചലച്ചിത്ര രംഗത്തുനിന്ന് വാഗ്‌ദാനങ്ങൾ ലഭിക്കുന്നതിൽ വളരെയധികം ബുദ്ധിമുട്ടുകൾ നേരിട്ടിരുന്നു. ഒരു നടിയായി അഭ്രലോകത്ത് പ്രവേശിച്ച പ്രവീണ താനുമായി ഇതിനകം പ്രണയത്തിലായിരുന്ന കാമുകൻ ഭാഗ്യരാജിനെ സിനിമാരംഗത്ത് മുന്നേറുന്നതിൽ തന്നാലാവുംവിധം സഹായിച്ചു. പിന്നീട് 1981 ൽ ഇരുവരും വിവാഹിതരായെങ്കിലും പ്രവീണയുടെ വിവാഹജീവിതം വളരെ ചുരുങ്ങിയ സമയത്തിനുള്ളിൽത്തന്നെ അവസാനിക്കുകയായിരുന്നു. മഞ്ഞപ്പിത്തം ബാധിച്ച പ്രവീണ 1983 ഓഗസ്റ്റ് 10 ന് ഇഹലോകവാസം വെടിഞ്ഞു.
കാകോളി
ഹിമാലയപ്രദേശങ്ങളിലും ചൈനയിലും കണ്ടുവരുന്ന, ഉള്ളിവർഗ്ഗത്തിൽപ്പെട്ട ഔഷധഗുണമുള്ള ഒരു ചെടിയാണ് കാകോളി. . കിഴങ്ങുകൾ ഭക്ഷ്യയോഗ്യമാണ്. പുരാതനകാലം മുതൽ ചൈനയിൽ ഇത് ഔഷധമായി ഉപയോഗിച്ചിരുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:കിഴങ്ങുകൾ വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ
അറുപത്തിയൊമ്പത് (69)
വർഗ്ഗം:ലൈംഗിക സ്ഥാനങ്ങൾ
ലൈംഗിക ആസ്വാദനം ഇരുപങ്കാളികൾക്കും ഒരേ സമയം സാധ്യമാക്കുന്ന ഒരു വദനസുരത രീതിയാണ് അറുപത്തിയൊൻപത്. രണ്ട് പങ്കാളികളും പരസ്പരം ലൈംഗിക അവയവത്തിന് അടുത്തേക്ക് വായ ചേർത്ത്‌ പിടിച്ചു വദനസുരതം ചെയ്യുന്നു. ഇങ്ങനെ ചെയ്യുമ്പോൾ 6,9 എന്ന അക്കങ്ങളെ പോലെ കിടന്നുകൊണ്ട് ചെയ്യുന്നത് കൊണ്ട് ഈ നിലയെ അറുപത്തിയൊമ്പത് എന്ന് പറയപ്പെടുന്നു. ചുണ്ടും നാവും ഉപയോഗപ്പെടുത്തുന്ന ഈ രീതി ലിംഗത്തിനും യോനിക്കും ഒരേസമയം ഉത്തേജനം നൽകുകയും ഇരുവരേയും രതിമൂർച്ഛയിലേക്ക് നയിക്കുകയും ചെയ്യുന്നു. ഗർഭധാരണം ഉണ്ടാകാൻ സാധ്യതയില്ലാത്ത ഇത് പലർക്കും ലിംഗയോനീ ബന്ധത്തേക്കാൾ കുറേക്കൂടി സ്വീകാര്യമാണ്. ലൈംഗിക ആസ്വാദനത്തെപ്പറ്റി പരസ്പര ധാരണയുള്ള പങ്കാളികളാണ് ഈ രീതി കൂടുതലായി അവലംബിച്ചു കാണുന്നത്. സ്ത്രീയെ സംബന്ധിച്ചു ഭഗശിശ്നികയിലേക്ക് നേരിട്ട് ലഭിക്കുന്ന ഉത്തേജനം വേഗത്തിൽ രതിമൂർച്ഛയിലേക്ക് എത്തിക്കുന്നു. സംഭോഗപൂർവ്വലീല അഥവാ ഫോർപ്ലേയുടെ ഭാഗമായും ധാരാളം ആളുകൾ ഇത് ചെയ്യാറുണ്ട്. യോനിവരൾച്ച, ഉദ്ധാരണക്കുറവ് എന്നിവ പരിഹരിക്കാനും ഇത് ഫലപ്രദമാണെന്ന് വാദമുണ്ട്. എന്നിരുന്നാലും ലൈംഗിക ബന്ധത്തിലൂടെ പകരുന്ന രോഗാണുബാധകൾ ഈ രീതി വഴിയും പകരാറുണ്ട്. ഗർഭനിരോധന ഉറകൾ അത് തടയാൻ ഗുണകരമാണ്. ചോക്ലേറ്റ്, ബനാനാ തുടങ്ങിയ ഭക്ഷണപദാർഥങ്ങളുടെ രുചിയും ഗന്ധവുമുള്ള ഗർഭനിരോധന ഉറകളും ഈ രീതി അവലംബിക്കുന്നവർ ഉപയോഗിക്കാറുണ്ട്.
അവലംബം
വർഗ്ഗം:ലൈംഗികത - അപൂർണ്ണ ലേഖനങ്ങൾ വർഗ്ഗം:യോനീപാനം
ജാപ്പനീസ് നാഷണൽ റെയിൽവേ
ചുരുക്കത്തിൽ കോകൂട്ടറ്റ്സ് (国 鉄) അല്ലെങ്കിൽ "ജെ.എൻ.ആർ" എന്നറിയപ്പെടുന്ന ജാപ്പനീസ് നാഷണൽ റെയിൽവേ (日本国有鉄道 Nihon Kokuyū Tetsudō or Nippon Kokuyū Tetsudō) 1949 മുതൽ 1987 വരെ പ്രവർത്തിച്ച ജപ്പാനിലെ ദേശീയ റെയിൽവേ ശൃംഖലയുടെ ബിസിനസ്സ് സ്ഥാപനമായിരുന്നു.
സിൻക്രണസ് ട്രാൻസ്പോർട്ട് മോഡൃൂൾ-I (STM-I)
ഒപ്റ്റിക്കൽ ശ്യംഘലയിലൂടെ വിവരവിനിമയത്തിനുപയോഗിക്കുന്ന ITU-T അടിസ്ഥാനമാതൃകയാണിത്. ഇതിൽ ബിറ്റുകളുടെ പ്രവാഹ നിരക്ക് 155.2 Mbps ആയിരിക്കും .വേഗത കൂടിയ STM-4,STM-16,STM-64,STM-256 മാതൃകകളും നിലവിലുണ്ട്.9 നിരകളിലും ,270 വരികളിലും ബെറ്റൂകൾ ചേർത്തുവച്ച ഘടനരീതിയാണ് STM-1 ന്റേത്. വർഗ്ഗം:വാർത്താവിനിമയം
ചാര കൂർത്തമൂക്കൻ സ്രാവ്
കടൽ വാസിയായ ഒരു മൽസ്യമാണ് ചാര കൂർത്തമൂക്കൻ സ്രാവ്  അഥവാ '''Grey Sharpnose Shark (Grey Dog Shark ). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്.
പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. കുട്ടികൾക്ക് അമ്മയുടെ ഗർഭപാത്രവുമായി പൊക്കികൊടി ബന്ധം ഉണ്ട് ഇവയിൽ.
കുടുംബം
കർക്കാരിനിഡേ കുടുംബത്തിൽ പെട്ട സ്രാവാണ് ഇവ. പൊതുവെ റേക്വിമം സ്രാവുകൾ എന്നാണ് ഇവയെ വിളിക്കാറ് ,
ഇതും കാണുക
കേരളത്തിലെ മൽസ്യങ്ങളുടെ പട്ടിക
ദി മിറ്റൻ
ഒരു ഉക്രേനിയൻ യക്ഷിക്കഥയാണ് ദി മിറ്റൻ (ഉക്രേനിയൻ: Рукавичка). ആധുനിക ഉക്രെയ്നിൽ ഇത് ജനപ്രിയമായി തുടരുകയും മറ്റ് ഭാഷകളിലേക്ക് വിവർത്തനം ചെയ്യുകയും ചെയ്തു.
ദ മിറ്റന്റെ ചില ലിഖിത രേഖകൾ പത്തൊൻപതാം നൂറ്റാണ്ടിലേതാണ്. പാവ്‌ലോ ചുബിൻസ്‌കിയുടെയും ഇവാൻ റുഡ്‌ചെങ്കോയുടെയും നാടോടിക്കഥകൾ ഇതിൽ ഉൾപ്പെടുന്നു.
പ്ലോട്ട്
നാടോടി കഥയുടെ നിരവധി വ്യതിയാനങ്ങൾ കണക്കിലെടുക്കുമ്പോൾ, പൊതുവായ കഥാരേഖ താഴെപ്പറയുന്നവയാണ്: ഒരു കാട്ടിൽ ഒരു മനുഷ്യന് തന്റെ കൈയുറ നഷ്ടപ്പെടുന്നു. ചൂടുള്ള കൈയുറയിൽ തണുത്ത ശൈത്യകാലം ചെലവഴിക്കാൻ ആസൂത്രണം ചെയ്യുന്ന മിട്ടനിൽ പലതരം മൃഗങ്ങൾ ഒന്നൊന്നായി വന്ന് താമസം തുടങ്ങി. സ്ഥിരതാമസമാക്കുന്നതിന് മുമ്പ്, ഒരു പുതുമുഖം ഇതിനകം അവിടെ താമസിക്കുന്ന മൃഗങ്ങളോട് അനുവാദം ചോദിക്കുന്നു. ആത്യന്തികമായി, സ്വയം ചൂടാക്കാൻ ആഗ്രഹിക്കുന്ന എല്ലാവരെയും കൈയുറക്ക് ഉൾക്കൊള്ളാൻ കഴിയില്ല. അത് പിളർന്ന് എല്ലാ മൃഗങ്ങളെയും തണുപ്പിലേക്ക് നയിക്കുന്നു. ഈ കഥ കോമൺസിന്റെ ദുരന്തത്തെ ചിത്രീകരിക്കുന്നു.
പരിഭാഷകൾ
ഇംഗ്ലീഷ്, ജാപ്പനീസ്, അസർബൈജാനി, ജർമ്മൻ, റഷ്യൻ തുടങ്ങി വിവിധ ഭാഷകളിലേക്ക് മിറ്റൻ വിവർത്തനം ചെയ്യപ്പെട്ടു.
ഇംഗ്ലീഷിൽ പുനരാഖ്യാനം ചെയ്ത ദി മിറ്റന്റെ ഏറ്റവും ജനപ്രിയമായ പതിപ്പ് ജാൻ ബ്രെറ്റിന്റെതാണ്.
ജനകീയ സംസ്കാരത്തിൽ
1996-ൽ ഒരു ഉക്രേനിയൻ ആനിമേറ്റഡ് ഫിലിം സ്റ്റുഡിയോ ഉക്രാനിമാഫിലിം ഒരു കാർട്ടൂൺ ദി മിറ്റൻ (എൻ. മാർചെങ്കോവ, തിരക്കഥാകൃത്തും സംവിധായകനും) പുറത്തിറക്കി.
2001-ൽ ഉക്രേനിയൻ ഗവൺമെന്റ് ദി മിറ്റൻ ഉൾപ്പെടെയുള്ള സ്റ്റാമ്പുകളുടെ ഒരു യുക്രേനിയൻ ഫെയറി ടെയിൽ സീരീസ് പുറത്തിറക്കി.
അവലംബം
വർഗ്ഗം:ഉക്രേനിയൻ നാടോടിക്കഥകൾ
ഗുജറാത്ത് കാൻസർ റിസർച്ച് ഇൻസ്റ്റിറ്റ്യൂട്ട്
ഇന്ത്യയിലെ ഗുജറാത്തിലെ ഒരു സർക്കാർ ഉടമസ്ഥതയിലുള്ള കാൻസർ ഗവേഷണ സ്ഥാപനമാണ് ഗുജറാത്ത് കാൻസർ & റിസർച്ച് ഇൻസ്റ്റിറ്റ്യൂട്ട് (ജിസിആർഐ)]. 1972 ലാണ് ഇത് സ്ഥാപിതമായത്. ഇന്ത്യയിലെ 25 സർക്കാർ ധനസഹായമുള്ള റീജിയണൽ ക്യാൻസർ സെന്ററുകളിൽ ഒന്നാണിത്.
ചരിത്രം
അന്നത്തെ ഗുജറാത്ത് ഗവർണർ മെഹ്ദി നവാബ് ജംഗിന്റെ പിന്തുണയോടെ 1961-ൽ ഒരു ചാരിറ്റബിൾ ട്രസ്റ്റായി വിഭാവനം ചെയ്തു, ലണ്ടനിലെ എംപി ഷാ ട്രസ്റ്റിന്റെ സംഭാവന ഉപയോഗിച്ച് ഗുജറാത്ത് കാൻസർ സൊസൈറ്റി 50 കിടക്കകളുള്ള എംപി ഷാ കാൻസർ ആശുപത്രി ആരംഭിച്ചു. സംസ്ഥാന ഗവ. 1966 ഫെബ്രുവരി 15 മുതൽ കാൻസർ ആശുപത്രിയുടെ സമ്പൂർണ്ണ നിയന്ത്രണം ഏറ്റെടുക്കാൻ 1966 ഫെബ്രുവരി 2 ലെ GR പഞ്ചായത്തും ആരോഗ്യ വകുപ്പും തീരുമാനിച്ചു.
1971 ഒക്‌ടോബർ 16, ലെ ഗവണ്മെന്റ് ഓർഡർ പ്രകാരം, ത്രികക്ഷി കരാറിലൂടെ ഗുജറാത്ത് സർക്കാർ ഈ ആശുപത്രിയെ സ്വയംഭരണ സ്ഥാപനമാക്കി മാറ്റി.
ദർശനം
കാൻസർ പരിചരണം, ഗവേഷണം, വിദ്യാഭ്യാസം എന്നിവ തമ്മിൽ മൾട്ടി-ഡിസിപ്ലിനറി ബന്ധമുള്ള ജിസിആർഐ, രോഗികൾക്കും പൊതുജനങ്ങൾക്കും ഏറ്റവും വലിയ പ്രതീക്ഷ നൽകാനാണ് ഉദ്ദേശിക്കുന്നത്. ലോകോത്തര കാൻസർ ഗവേഷണം, അത്യാധുനിക ചികിത്സാ ശ്രമങ്ങൾ, കാൻസർ മേഖലയിലെ പ്രതിരോധം, കണ്ടെത്തൽ, ചികിത്സ, ശമനം എന്നിവയുമായി ബന്ധപ്പെട്ട തീവ്രവും വിപുലവുമായ വിദ്യാഭ്യാസ ശ്രമങ്ങൾ അത് അനുഭവിക്കുന്ന എല്ലാവരുടെയും ജീവിതനിലവാരം മെച്ചപ്പെടുത്തുമെന്ന് GCRI വിശ്വസിക്കുന്നു. മറ്റ് കാൻസർ ഓർഗനൈസേഷനുകൾക്കൊപ്പം, ഗവേഷണ ലബോറട്ടറികളും ഫാർമ-ഗവേഷണ സ്ഥാപനങ്ങളും ഒരു നല്ല നാളെ കൊണ്ടുവരുമെന്ന് GCRI സഹകരണം വിശ്വസിക്കുന്നു.
ഒരു റീജിയണൽ കാൻസർ സെന്റർ
ഇന്ത്യയുടെ പടിഞ്ഞാറൻ ഭാഗത്ത് സമഗ്രമായ ക്യാൻസർ സൗകര്യങ്ങളുടെ ലഭ്യതയും ഗുജറാത്ത് കാൻസർ & റിസർച്ച് ഇൻസ്റ്റിറ്റ്യൂട്ട് കൈവരിച്ച പുരോഗതിയും കണക്കിലെടുത്ത്, ആരോഗ്യ കുടുംബക്ഷേമ മന്ത്രാലയം 1982-ൽ ഈ ഇൻസ്റ്റിറ്റ്യൂട്ടിനെ 'റീജിയണൽ ക്യാൻസർ സെന്റർ' ആയി അംഗീകരിക്കുകയും മൂലധനച്ചെലവുകൾക്കായി വാർഷിക സാമ്പത്തിക സഹായം നൽകുകയും ചെയ്തു.
ഇന്ന്, ഗുജറാത്ത് കാൻസർ & റിസർച്ച് ഇൻസ്റ്റിറ്റ്യൂട്ട് ഇന്ത്യയിലെ ഏറ്റവും വലിയ കാൻസർ കെയർ സെന്ററുകളിൽ ഒന്നാണ്, അത് ഏറ്റവും ആധുനികവും ഹൈടെക് കാൻസർ പ്രതിരോധവും രോഗനിർണയവും ചികിത്സാ സൗകര്യങ്ങളും പ്രദാനം ചെയ്യുന്നു.
ഡയഗ്നോസ്റ്റിക് സൗകര്യങ്ങൾ
ഏറ്റവും പുതിയ പെറ്റ് സ്കാൻ, സിടി സ്കാൻ മെഷീനുകൾ എന്നിവയുൾപ്പെടെ ഏറ്റവും പുതിയ എല്ലാ ഡയഗ്നോസ്റ്റിക് സൗകര്യങ്ങളും ജി.സി.ആർ.ഐ-യിൽ ഉണ്ട്. ക്യാൻസർ കണ്ടെത്താനുള്ള ഐഎച്ച്സി സൗകര്യവും ഇവിടെയുണ്ട്. മജ്ജ മാറ്റിവയ്ക്കൽ യൂണിറ്റ്, ഫ്ലെക്സിബിൾ ഫൈബർ-ഒപ്റ്റിക് വീഡിയോ എൻഡോസ്കോപ്പുകളുള്ള എൻഡോസ്കോപ്പി യൂണിറ്റ്, കോൾപോസ്കോപ്പുകൾ, സ്പൈറൽ സിടി സ്കാൻ, പിഇടി സ്കാൻ, ലീനിയർ ആക്സിലറേറ്ററുകൾ, ഉയർന്ന ഡോസ്, മൈക്രോസെലക്ട്രോണുകൾ, മാമോഗ്രാഫ് മെഷീൻ എന്നിവയും ഇൻസ്റ്റിറ്റ്യൂട്ടിലുണ്ട്.
ചികിത്സാ സൗകര്യങ്ങൾ
പൂർണമായും സജ്ജീകരിച്ച ഓപ്പറേഷൻ തിയേറ്ററുകളോട് കൂടിയ ഏറ്റവും പുതിയ കാൻസർ ശസ്ത്രക്രിയകൾക്കുള്ള എല്ലാ അത്യാധുനിക ഉപകരണങ്ങളും ജിസിആർഐയിൽ ഉണ്ട്. ക്യാൻസർ പരിചരണത്തിനായി ജിസിആർഐ വീഡിയോ അസിസ്റ്റഡ് സർജറിയും ചേർത്തിട്ടുണ്ട്.
ക്യാൻസർ ബാധിച്ച സ്ഥലമനുസരിച്ച് ജിസിആർഐ വിവിധ യൂണിറ്റുകൾ ആരംഭിച്ചിട്ടുണ്ട്: ജിസിആർഐ-ക്ക് ആ പ്രത്യേക സ്പെഷ്യാലിറ്റിയുടെ സമഗ്രമായ പരിചരണത്തിനായി പ്രത്യേക സൂപ്പർ സ്പെഷ്യാലിറ്റി വകുപ്പ് ഉണ്ട്. സൂപ്പർമേജർ, മേജർ, മൈനർ ശസ്ത്രക്രിയകൾ നടത്തി. രോഗികൾക്ക് അടിയന്തര സേവനങ്ങളും വകുപ്പ് ലഭ്യമാക്കുന്നുണ്ട്. എല്ലുകളുമായും മൃദുവായ ടിഷ്യൂകളുമായും ബന്ധപ്പെട്ട അർബുദങ്ങളെ പരിപാലിക്കുന്ന പ്രത്യേക ഓർത്തോപീഡിക് ഒപിഡികളും ശസ്ത്രക്രിയകളും ജിസിആർഐയിൽ ഉണ്ട്. തലയിലും കഴുത്തിലുമുള്ള കാൻസർ രോഗികൾക്ക് ന്യൂറോ സർജൻമാരുടെ സഹായത്തോടെ പുനർനിർമ്മാണ ശസ്ത്രക്രിയകൾ നടത്തിവരുന്നു. പീഡിയാട്രിക് സംബന്ധമായ കാൻസർ സർജറിക്കായി ഒരു പ്രത്യേക യൂണിറ്റ് റേഡിയോ തെറാപ്പി വിഭാഗത്തിൽ മൂന്ന് 6MV ഇലക്‌റ്റ ലീനിയർ ആക്സിലറേറ്ററുകൾ, ഒരു വേരിയൻ 6MV ലീനിയർ ആക്‌സിലറേറ്റർ, ഒരു കോബാൾട്ട് മെഷീൻ, ത്രിമാന കൺഫോർമൽ റേഡിയോ തെറാപ്പി (3DCRT), ഇന്റേൺസിറ്റി മോഡുലേറ്റഡ് റേഡിയോ തെറാപ്പി (IMRT), സ്റ്റീരിയോടാക്‌റ്റിക് റേഡിയോ തെറാപ്പി (SRT), ഒരു കോൺടാക്റ്റ് തെറാപ്പി മെഷീൻ, ഒരു ലോ ഡോസ് റേറ്റ് (LDR) ബ്രാച്ചിതെറാപ്പി യൂണിറ്റ്, മൂന്ന് മൈക്രോസെലക്‌ട്രോൺ ഹൈ ഡോസ് റേറ്റ് (HDR) ബ്രാച്ചിതെറാപ്പി യൂണിറ്റ്, രണ്ട് ഇലക്‌ട സിമുലേറ്റർ മെഷീനുകൾ, ഒരു സീമെൻസ് സിടി സിമുലേറ്റർ മെഷീൻ എന്നിവയും സജ്ജീകരിച്ചിരിക്കുന്നു. ജി‌സി‌ആർ‌ഐയിൽ പൂർണ്ണമായും പ്രവർത്തനക്ഷമമായ മെഡിക്കൽ, പീഡിയാട്രിക് ഓങ്കോളജി വിഭാഗമുണ്ട്, അവിടെ എല്ലാത്തരം ക്യാൻസറുകൾക്കും മാർഗ്ഗനിർദ്ദേശങ്ങൾ അനുസരിച്ച് ഏറ്റവും പുതിയ കീമോതെറാപ്പി മരുന്നുകളും നൽകുന്നു. ഡേ കെയർ കീമോതെറാപ്പി, ഉയർന്ന ഡോസ് കീമോതെറാപ്പി, ടാർഗെറ്റഡ് തെറാപ്പി, ബയോളജിക്കൽ തെറാപ്പി എന്നിവയ്‌ക്കായി നന്നായി പരിശീലനം ലഭിച്ചതും വിദ്യാഭ്യാസമുള്ളതുമായ മെഡിക്കൽ, പാരാമെഡിക്കൽ ജീവനക്കാർ പ്രവർത്തിക്കുന്നു. കുട്ടികളെ സ്‌നേഹത്തോടെയും കരുതലോടെയും ഗൃഹാന്തരീക്ഷത്തിൽ പരിചരിക്കുന്ന പ്രത്യേക പീഡിയാട്രിക് ഓങ്കോളജി വാർഡും ജീവനക്കാരെയും ജിസിആർഐയിൽ നിയമിച്ചിട്ടുണ്ട്. അത്യാധുനിക ഉപകരണങ്ങളും പരിചയസമ്പന്നരും മികച്ച പരിശീലനം ലഭിച്ച ജീവനക്കാരും ഉള്ളതാണ് ബോൺ മാരോ യൂണിറ്റ്. ക്യാൻസർ രോഗികളുടെ ജീവൻ രക്ഷിക്കാൻ മജ്ജ മാറ്റിവയ്ക്കൽ നടപടിക്രമങ്ങൾ ഇവിടെ നടത്തിവരുന്നു. സ്ത്രീ അർബുദങ്ങൾക്കായി, ജിസിആർഐയിൽ സമ്പൂർണ പ്രവർത്തനക്ഷമതയുള്ളതും നന്നായി പരിചയമുള്ളതുമായ ഗൈനക് ഓങ്കോളജി വിഭാഗമുണ്ട്. ഒപിഡി, വാർഡുകൾ, ശസ്ത്രക്രിയകൾ തുടങ്ങി ഗൈനക്കോളജിക്കൽ ക്യാൻസറുമായി ബന്ധപ്പെട്ട എല്ലാ പ്രവർത്തനങ്ങളും ഈ വകുപ്പ് നോക്കുന്നു. കാൻസർ സ്‌ക്രീനിംഗിനും (നേരത്തെ രോഗനിർണയം) വകുപ്പ് പ്രവർത്തിക്കുന്നു. ഗൈനക് ഓങ്കോളജിയിൽ എംസിഎച്ച് 2016 മുതൽ ആരംഭിച്ചിട്ടുണ്ട്. ഡിപ്പാർട്ട്‌മെന്റിൽ ഗാമാ ക്യാമറ ഡ്യുവൽ ഹെഡ്, PET-CT സ്കാനർ (ഡിസ്കവറി 600), ത്രീ ഡോസ് കാലിബ്രേറ്റർ, സർവേ മീറ്റർ, ഉപരിതല മലിനീകരണ മോണിറ്റർ, എൽ-ബെഞ്ച്, തൈറോയ്ഡ് അപ്‌ടേക്ക് സിസ്റ്റം, രണ്ട് ഫ്യൂം ഹുഡ്, അണുനാശിനി കിറ്റ്, ലെഡ് ലൈൻഡ് ഡീകേ ഡ്രം, I-131 തെറാപ്പി വാർഡിനുള്ള നാല് ലീഡ് ബാരിയർ, പോക്കറ്റ് ഡോസിമീറ്റർ എന്നിവ സജ്ജീകരിച്ചിരിക്കുന്നു. ജിസിആർഐയിൽ മാരകരോഗം ബാധിച്ച രോഗികൾക്കും കാൻസർ രോഗികൾക്കും അവരുടെ ബന്ധുക്കൾക്കുമുള്ള കൗൺസിലിംഗിനും പൂർണ്ണമായി പ്രവർത്തനക്ഷമവും നല്ല ജീവനക്കാരുള്ളതുമായ പാലിയേറ്റീവ് മെഡിസിൻ വിഭാഗമുണ്ട്.
ഹോസ്പിസ് കെയർ
വാസ്‌നയിലെ കമ്മ്യൂണിറ്റി ഓങ്കോളജി സെന്ററിൽ; മാരകരോഗികളായ കാൻസർ രോഗികൾക്ക് ഗാർഹിക അന്തരീക്ഷവും സഹാനുഭൂതിയുള്ള പരിചരണവും നൽകുന്നതിനായി ഒരു ഹോസ്പൈസ് കെയർ സെന്റർ സ്ഥാപിച്ചിട്ടുണ്ട്. മാരകരോഗികളായ കാൻസർ രോഗികൾക്ക് സൗജന്യ ചികിത്സ നൽകുന്ന ഹോസ്പൈസ് കെയർ സെന്ററിൽ മൊത്തം 20 കിടക്കകളുണ്ട്. ഇവിടെ, അനുഭാവപൂർണമായ സമീപനത്തിലൂടെ പരിചയസമ്പന്നരായ ഉദ്യോഗസ്ഥർ രോഗികൾക്ക് ശരിയായ പരിചരണം നൽകുന്നു. ഹോസ്പിസ് സെന്ററിൽ കിടക്കയിൽ താമസിക്കുന്നവരുടെ നിരക്ക് 60-65% ആയി തുടരുന്നു.
ലാ ബെല്ല പ്രിൻസിപ്പെസ്സ
നിറമുള്ള ചോക്കുകളും മഷികളും ഉപയോഗിച്ച് എഴുതാനുള്ള ഒരു വസ്തുവായ വെല്ലത്തിൽ ചിത്രീകരിച്ച 1490 കളിലെ മിലാനീസിന്റെ ഫാഷനബിൾ വസ്ത്രധാരണത്തിലും ഹെയർസ്റ്റൈലിലുമുള്ള ഒരു യുവതിയുടെ ചായാചിത്രമാണ് ലാ ബെല്ല പ്രിൻസിപ്പെസ്സ (English: "The Beautiful Princess"). ഈ ചിത്രം പോർട്രെയ്റ്റ് ഓഫ് ബിയാങ്ക സ്‌ഫോർസ, യങ് ഗേൾ ഇൻ പ്രൊഫൈൽ ഇൻ റെനെയിസൻസ് ഡ്രെസ്, പോർട്രെയ്റ്റ് ഓഫ് എ യങ് ഫിയാൻസ് എന്നും അറിയപ്പെടുന്നു. ചില പണ്ഡിതന്മാർ ഇത് ലിയോനാർഡോ ഡാവിഞ്ചിയുടെ ചിത്രമാണെന്ന് അനുമാനിക്കുന്നുണ്ടെങ്കിലും ആട്രിബ്യൂഷനും സൃഷ്ടിയുടെ ആധികാരികതയും തർക്കത്തിലാണ്.
ഗുജറാത്ത് കാൻസർ റിസർച്ച് ഇൻസ്റ്റിറ്റ്യൂട്ട്
ഭവന പരിചരണം
ഡോക്‌ടർ, നഴ്‌സ്, കൗൺസിലർ എന്നിവരടങ്ങുന്ന ഒരു സംഘം രോഗികളെയും പരിചരണക്കാരെയും വീട്ടിൽ സന്ദർശിച്ചു പരിചരിക്കുന്നു. പാലിയേറ്റീവ് മെഡിസിൻ വിഭാഗത്തിലെ ഈ സംഘം അഹമ്മദാബാദ്, ഗാന്ധിനഗർ നഗര പ്രദേശങ്ങളിൽ താമസിക്കുന്ന രോഗികളുടെ വീട് സന്ദർശിക്കുന്നു. ഇത് ആശുപത്രിയിലേക്കുള്ള യാത്ര കുറയ്ക്കുന്നതിലൂടെ രോഗികൾക്കും അവരുടെ ബന്ധുക്കൾക്കും ബുദ്ധിമുട്ട് കുറയ്ക്കുന്നു, രോഗികളെ വീട്ടിലിരുന്ന് ചികിത്സിക്കാൻ സഹായിക്കുന്നു, പാരിസ്ഥിതികവും മറ്റ് ഘടകങ്ങളും അവരുടെ ഗൃഹ സന്ദർശന വേളയിൽ വിദഗ്ധ സംഘത്തിന് വിലയിരുത്താനാകും. ഏകാന്തരായ, പ്രായമായ, അവഗണിക്കപ്പെട്ട കാൻസർ രോഗികളും ഞങ്ങളുടെ ടീം അവരുടെ വീട്ടിൽ പരിചരിക്കുന്നു.
അവലംബം
വർഗ്ഗം:ഗുജറാത്തിലെ ഗവേഷണ സ്ഥാപനങ്ങൾ വർഗ്ഗം:അഹമ്മദാബാദിലെ ഗവേഷണ സ്ഥാപനങ്ങൾ വർഗ്ഗം:ഇന്ത്യയിലെ റീജിയണൽ ക്യാൻസർ സെന്ററുകൾ
ലാ ബെല്ല പ്രിൻസിപ്പെസ്സ
ഇറ്റാലിയൻ നവോത്ഥാന ശൈലി അനുകരിച്ച പത്തൊൻപതാം നൂറ്റാണ്ടിന്റെ ആദ്യകാല ജർമ്മൻ കലാകാരന്റേതാണ് ഈ ചിത്രമെന്ന് ലിയോനാർഡോയുടെ ചിത്രമാണെന്ന് വിയോജിക്കുന്ന ചിലർ വിശ്വസിക്കുന്നു. റേഡിയോകാർബൺ ഡേറ്റിംഗ് പരിശോധനകൾ വെല്ലത്തിന് വളരെ മുമ്പുള്ള തീയതി കാണിക്കുന്നുണ്ടെങ്കിലും ഈ ചിത്രത്തിലെ ഒപ്പ് വ്യാജമാണെന്ന് ആരോപിക്കപ്പെടുന്നു. വെളുത്ത ഈയത്തിന് 225 വർഷമെങ്കിലും പഴക്കമുണ്ട്. 1998-ൽ ലേലത്തിൽ 22,000 ഡോളറിൽ താഴെ വിലയ്ക്ക് വിറ്റ ഈ ചിത്രം അതിന്റെ നിലവിലെ ഉടമ പീറ്റർ സിൽവർമാൻ 2007-ൽ വാങ്ങി. ലിയോനാർഡോയുടെ ആട്രിബ്യൂഷനിൽ അദ്ദേഹത്തിന്റെ പ്രാഗല്ഭ്യം അക്കാദമിക് വിദഗ്ദ്ധരായ മാർട്ടിൻ കെംപിന്റെയും പാസ്കൽ കോട്ടെയുടെയും വിശകലനം പിന്തുണയ്ക്കുന്നു.
2010-ൽ സ്വീഡനിൽ നടന്ന ഒരു എക്സിബിഷനിൽ ഡ്രോയിംഗ് ലിയോനാർഡോയുടേത് ആയി കാണിച്ചിരുന്നു. വിവിധ പത്ര റിപ്പോർട്ടുകൾ പ്രകാരം 160 മില്യൺ ഡോളറിലധികം ഈ ചിത്രത്തിന് വിലമതിച്ചിട്ടുണ്ട്. ലാ ബെല്ല പ്രിൻസിപ്പെസ്സ സ്വിസ് രഹസ്യ സ്ഥലത്ത് ഒരു നിലവറയിൽ സൂക്ഷിച്ചിരിക്കുകയാണ്.
പുറത്തേക്കുള്ള കണ്ണികൾ
വർഗ്ഗം:ലിയനാർഡോ ഡാ വിഞ്ചിയുടെ ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ
ഭുജിയ കുന്ന്
ഭുജംഗയുടെ ഇതിഹാസം
ഐതിഹ്യമനുസരിച്ച്, പണ്ട് നാഗ പ്രമാണിമാരാണ് കച്ച് ഭരിച്ചിരുന്നത്. ശേഷപട്ടണയിലെ ഒരു രാജ്ഞിയായ സഗായി, ഭേരിയ കുമാറുമായി സഖ്യമുണ്ടാക്കുകയും നാഗയുടെ അവസാന തലവനായ ഭുജംഗയ്‌ക്കെതിരെ എഴുന്നേറ്റു. യുദ്ധത്തിനുശേഷം, ഭേരിയ പരാജയപ്പെടുകയും സഗായി സതി അനുഷ്ഠിക്കുകയും ചെയ്തു. അദ്ദേഹം താമസിച്ചിരുന്ന കുന്ന് പിന്നീട് കച്ചിലെ ഭുജിയ ഹിൽ എന്നും മലയടിവാരത്തുള്ള പട്ടണം ഭുജ് എന്നും അറിയപ്പെട്ടു. ഭുജംഗിനെ പിന്നീട് ആളുകൾ നാഗദൈവമായ ഭുജംഗയായി ആരാധിക്കുകയും അദ്ദേഹത്തിന്റെ ബഹുമാനാർത്ഥം ഒരു ക്ഷേത്രം നിർമ്മിക്കുകയും ചെയ്തു.
ഭൂമിശാസ്ത്രം
കുന്നിന് ഒരറ്റത്ത് 160 മീറ്റർ ഉയരമുണ്ട്.
കോട്ട
ജഡേജ മേധാവികൾ നഗരത്തിന്റെ പ്രതിരോധത്തിനായി നിർമ്മിച്ചതാണ് ഭുജിയ കോട്ട. 1741-ൽ ദേശാൽജി ഒന്നാമന്റെ ഭരണകാലത്ത് അവസാനിച്ച 1715-ൽ റാവു ഗോഡ്ജി ഒന്നാമൻ നിർമ്മാണം ആരംഭിച്ചു. ആറ് പ്രധാന യുദ്ധങ്ങൾ ഈ കോട്ട കണ്ടിട്ടുണ്ട്.
ഭുജംഗ് ക്ഷേത്രം
ലഘുചിത്രം| ഭുജങ്, ക്ഷേത്രത്തിന്റെ പ്രതിഷ്ഠ കോട്ടയുടെ ഒരു കോണിൽ 'ഭുജംഗ് നാഗ്' (പാമ്പ് ദേവൻ) സമർപ്പിച്ചിരിക്കുന്ന ഒരു ചെറിയ ചതുര ഗോപുരം ഉണ്ട്, നാടോടിക്കഥകളിൽ ' ശേഷ്നാഗിന്റെ ' സഹോദരനാണെന്ന് പറയപ്പെടുന്നു - ലോകത്തിന്റെ നാഥൻ (' പതാൽ '). കത്തിയവാറിൽ നിന്ന് വന്ന അദ്ദേഹം ' ദൈത്യന്മാർ ', ' രാക്ഷസന്മാർ ' എന്നറിയപ്പെടുന്ന അസുരന്മാരുടെ പീഡനത്തിൽ നിന്ന് കച്ചിനെ മോചിപ്പിച്ചതായി പറയപ്പെടുന്നു.
ദേശാൽജി ഒന്നാമന്റെ ഭരണകാലത്ത് (1718-1740) കുന്നിന്റെ കോട്ടയുടെ സമയത്താണ് നാഗക്ഷേത്രം നിർമ്മിച്ചത്. സർപ്പദേവനെ ആരാധിക്കുന്ന നാഗ സാധുക്കളുടെ സഹായത്തോടെ കച്ച് ഭരണാധികാരിയായിരുന്ന ദേശാൽജി വിജയിച്ച ഒരു യുദ്ധത്തിൽ 1723-ൽ ക്ഷേത്രത്തിന് മുകളിൽ ഒരു ഛത്രിയും പണിതു. ഈ സംഭവത്തിന്റെ സ്മരണയ്ക്കായി, ഹിന്ദു കലണ്ടറിലെ ശ്രാവണ മാസത്തിലെ നാഗപഞ്ചമി ദിനത്തിൽ കോട്ട-കുന്നിൽ ഒരു വാർഷിക മേള നടക്കുന്നു.